Янги қонундан меҳнаткашларга қандай манфаатдорлик бор? — Ishonch Gazetasi\nКасаба уюшмалариМатбуот бонг урадиМуҳим\nЯнги қонундан меҳнаткашларга қандай манфаатдорлик бор?\nКасаба уюшмалари деганда кўз олдимизга ишловчиларнинг меҳнатга оид ҳуқуқ ва манфаатлари ҳимояси масаласи келади. Чунки мазкур жамоат ташкилотининг фаолияти айни шу мақсадга қаратилган. Яъни у ходимларнинг вакиллик органи бўлиб, ишловчилар тарафидан туриб иш олиб боради. Шу маънода касаба уюшмаларининг ҳуқуқий имкониятлари кенгайиши меҳнаткашларнинг ҳақ-ҳуқуқлари самарали ҳимоя қилинишини англатади.\nЎтган ҳафта Олий Мажлис Қонунчилик палатасида депутатлар томонидан «Касаба уюшмалари тўғрисида»ги қонун маъқулланди ва уни Сенатга юбориш ҳақида қарор қабул қилинди. Хўш, янги қонун зарур ҳуқуқий босқичлардан ўтиб, ҳаётга татбиқ этилса касаба уюшмалари фаолиятида қандай ўзгаришлар рўй беради? Меҳнаткашлар учун қандай манфаатдорлик келтириши мумкин?\nАсосий янгиликлар нималардан иборат?\n— Парламент қуйи палатасида тасдиқланган янги қонунда касаба уюшмалари фаолиятини тартибга солишнинг аниқ механизмлари кўрсатиб берилган, — дейди Ўзбекистон касаба уюшмалари Федерацияси юридик бўлими бошлиғи Ҳамидулла Пиримқулов. — Аҳамиятлиси, янги қонун билан касаба уюшмаларига ходимларни ижтимоий ҳимоя қилиш, бандликка кўмаклашиш, меҳнат низоларини кўриб чиқишда жамоатчилик назоратини амалга ошириш, ходимларнинг манфаатларини муҳофазалаш, уларнинг ижтимоий-иқтисодий ҳуқуқларини таъминлаш масалаларини ҳал этишда қатнашиш, норматив-ҳуқуқий ҳужжатлар лойиҳаларини ишлаб чиқишда иштирок этиш бўйича кенг ҳуқуқлар берилмоқда. Яна бир эътиборга молик жиҳати, қонун касаба уюшмалари фаолиятининг принциплари, касаба уюшмаларини ташкил этиш, қайта ташкил этиш ва уларнинг фаолиятини тугатиш тартиби, ҳуқуқларига риоя этилишининг кафолатлари, касаба уюшмалари фаолиятининг иқтисодий асослари, жамоатчилик назоратини амалга ошириш ва меҳнат соҳасидаги ижтимоий шериклик тўғрисидаги янги боблар билан бойитилган.\nИш берувчи билан тенгма-тенг муносабатга қандай эришилади?\nКонституциямизнинг 59-моддасида ходимларнинг касаба уюшмасига ихтиёрий аъзо бўлиш ҳуқуқи назарда тутилган. Соҳага оид амалдаги қонунда эса беш нафардан ортиқ ходим истаги билан улар ишлаётган корхонада бошланғич касаба уюшмаси тузилиши мумкин. Сир эмас, бугунги кунда хусусий тадбиркор қўл остида 2-3 нафар одам ёлланиб ишлаши ҳолатлари ҳам бор. Уларнинг ҳуқуқи нима бўлади? Шу жиҳатдан янги қонун ишловчиларнинг касаба уюшмасига бирлашишига кенг имконият яратади. Масалан, бир корхонада 2 киши ишлайди, бошқасида ҳам шунча одам меҳнат қилади. Улар ўзаро келишган ҳолда, биргаликда касаба уюшмаси ташкил этишлари мумкин. Ҳужжатга кўра, бошланғич ташкилот тузиш учун камида 3 нафар аъзо бўлса кифоя. Бу эса уларга меҳнатга оид ҳуқуқ ва манфаатлари юзасидан иш берувчи олдига қонуний талабларни қўйиш имкониятини яратади.\nМеҳнат инспекцияси маъмурий чора кўрадими?\nЖиддий янгиликлардан яна бири — касаба уюшмаларининг меҳнат инспекциялари тузилишидир. Аслида тўқсонинчи йиллар ўрталаригача жамоат ташкилоти қошида шундай тузилма бўлган. Улар энди янги кўринишда қайта тикланади. Меҳнат инспекциясига қандай ваколатлар бериляпти? Маълумки, касаба уюшмалари вакиллари тизим хизматига олинмаган, яъни бошланғич ташкилотлари бўлмаган корхоналарга кириб бориш ҳуқуқига эга эмас. Энди меҳнат инспекторлари хоҳлаган иш жойига кириб, у ерда меҳнатга оид, меҳнат муҳофазаси ёки касаба уюшмалари тўғрисидаги қонунчиликка қанчалик риоя қилинаётганини ўрганишади.\nТўғри, касаба уюшмаси меҳнат инспекциясида қонунчиликка риоя қилмаган раҳбарларга маъмурий чора кўриш, иш ўрни меҳнат муҳофазаси талабига жавоб бермаса, уни тўхтатиб қўйиш ҳуқуқи бўлмайди. Чунки касаба уюшмаси нодавлат жамоат бирлашмаси бўлиб, бундай ваколатга эга эмас. Лекин касаба уюшма меҳнат инспекцияси шундай ҳолатлар айбдорларига чора кўришни сўраб давлат меҳнат инспекциясига ёки прокуратурага мурожаат қилиши мумкин.\nМеҳнат муҳофазаси вакили қанчалик зарур?\n— Қонун иш жойларида меҳнат муҳофазаси жонланишига жиддий кўмак беради, — дейди Федерациянинг меҳнатни муҳофаза қилиш бўлими бошлиғи Нодира Каримова. — Яъни ҳар бир корхона-ташкилотда ходимлар томонидан меҳнат муҳофазаси бўйича вакил сайланади. У ишхонада ходим ҳаёти ва саломатлиги учун хавф солувчи ҳолатларни бартараф этиш бўйича иш олиб боради. Корхонада ходимларни бахтсиз ҳодисалардан ҳимоялаш комиссияларида бошланғич касаба уюшмасининг ҳам иштироки таъминланади. Меҳнат муҳофазаси бўйича вакил мазкур комиссия таркибига киритилади.\nИжтимоий шериклик қайси асосларга суянади?\nКасаба уюшмаларининг иш берувчилар, ижроия ҳокимияти органлари билан ўзаро муносабатларининг самарали механизмлари, уларнинг ижтимоий шерикликда иштирок этиш шакллари қонунда аниқ белгиланган. Иш берувчиларга касаба уюшмалари учун шароитлар яратиш мажбуриятини юклаш, яъни кўмаклашиш, таклифларини ўз вақтида кўриб чиқиш, иш жойларига тўсиқсиз кириш имконини бериш, керакли ҳужжатларни тақдим этиш каби нормалар киритилганки, буларнинг барчаси тизимнинг янада самарали ишлаши учун муҳим омил ҳисобланади.\nХуллас, «Касаба уюшмалари тўғрисида»ги қонун ижтимоий меҳнат соҳасида касаба уюшмалари ҳуқуқ ва кафолатларини янада мустаҳкамлаш баробарида, меҳнат аҳлининг ҳуқуқ ва манфаатлари ҳимоясини мукаммал акс эттириши, ижтимоий-иқтисодий масалаларни ҳал этишда қулай шароит ва кафолатлар яратиши билан эътиборга молик.\nАнжуманга қизиқиш катта


Ёшлар ҳуқуқлари бўйича Самарқанд резолюцияси ишлаб чиқилди\nЁшлар ҳуқуқларини тарғиб қилишнинг долзарб масалаларига бағишланган Инсон ҳуқуқлари бўйича Самарқанд веб-форуми ўз ишини якунлади.\n11-12 август кунлари ўтказилган форумнинг якуний сессияларида халқаро экспертлар томонидан ёшларга инсон ҳуқуқларини ўқитиш, сиёсий майдонда уларнинг ўрнини ошириш ҳақида сўз юритди.\nШунингдек, форум охирида экспертлар томонидан Ёшлар ҳуқуқлари бўйича Самарқанд резолюцияси қабул қилинди.\nИнсон ҳуқуқлари бўйича миллий марказ директори Акмал Саидов форум ҳақида умумий хулосаларини баён этди.\n«2 кунлик форумда 1065 нафар иштирокчи қатнашди. Уларнинг 40 фоизини хотин-қизлар ташкил этади. Юқорида экспертлар ва ёшлар томонидан билдирилган таклифлар ўрганиб чиқилади ва умумлаштирилиб, Самарқанд резолюцияси ишлаб чиқилади ва кенг жамоатчилик томонидан танишиб чиқилиши учун asianforum.uz сайтига жойлаштирамиз.\nИжтимоий тармоқда бизни 1500дан ортиқ кузатувчи томоша қилди. Жами 90дан ортиқ маърузалар тингланди. Конвенция лойиҳаси бўйича таклифлар сони 150тадан ошди», – деди Саидов.\nАнжуманнинг учинчи ялпи мажлисида ёшлар учун инсон ҳуқуқлари бўйича таълим масалалари муҳокама қилинди. Халқаро экспертлар ўз мамлакатларида ёшларга оид сиёсат қай даражада олиб борилаётгани хусусида гапиришди.\nИштирокчилар ёшларга инсон ҳуқуқлари соҳасида таълим бериш бўйича халқаро тажрибани таҳлил қилдилар. Мунозаралар асносида дунё ёшларининг инсон ҳуқуқлари борасидаги саводхонлигини ошириш зарурлиги таъкидланди. Айни йўналишда амалий таклиф ва тавсиялар ишлаб чиқилди.\nЁшлар ҳуқуқлари бўйича Самарқанд резолюциясининг мақсади – дунё бўйича ёшларнинг эҳтиёжларини қондириш, ёшларнинг энг мақбул қизиқишлари, эркинликлари ва ҳуқуқлари кафолати ҳамда салоҳиятини мустаҳкамлаш учун халқаро, минтақавий ва миллий даражадаги саъй-ҳаракатларни кучайтиришдан иборат.\nЎзбекистонда инсон ҳуқуқлари бўйича парламент комиссияси тузилди\n12:34 / 13.11.2020\nИнсон ҳуқуқлари соҳасидаги халқаро мажбуриятларни бажариш бўйича миллий маслаҳатлашув ўтказилди\n«Путин Шавкат Мирзиёевнинг ШҲТ саммитидаги ташаббусларини қўллаб-қувватлади» – Акмал Саидов\n14:54 / 17.10.2020\nАкмал Саидов Инсон ҳуқуқлари бўйича кенгашга аъзоликнинг Ўзбекистондаги диний эркинликка таъсири ҳақида гапирди


Коронавирус вакцинаси Қозоғистонда ишлаб чиқарилади – заводнинг тамал тоши қўйилди QORDAY-NUR-SULTAN. Kazinform – ҚР Бош вазири Асқар Мамин Жамбил вилоятининг Кордай туманидаги Гвардейский шаҳарчасида Таълим ва фан вазирлиги Фан қўмитасининг Биологик хавфсизлик илмий-тадқиқот институтида яратилган вакциналарни саноат даражасида ишлаб чиқарадиган биофармацевтика заводи қурилишини бошлаб берди, деб хабар беради Kazinform primeminister.kz сайтига таяниб.\nҚозоғистонда 8668 киши коронавирусдан даволаниб чиқди NUR-SULTAN. Kazinform – Қозоғистонда яна 75 киши коронавирус инфекциясидан даволанди, дея хабар беради Kazinform coronavirus2020.kzга асосланиб.\nХўжа Аҳмад Яссавий мақбараси 15 июнь куни очилади TURKESTAN. Kazinform – Туркистонда Хожа Аҳмад Яссавий мақбараси 15 июнь куни очилади. Бу ҳақда вилоят ҳокими Ўмирзак Шўкеев ўзининг ижтимоий тармоқлардаги саҳифасида ёзди, дея хабар беради Kazinform.\nТуркия, Хитой, Корея ва Таиландга парвозлар 20 июнь куни қайта очилади NUR-SULTAN. Kazinform – 2020 йил 20 июньдан бошлаб Қозоғистондан: Туркия, Хитой, Жанубий Корея, Таиланд, Грузия ва Японияга халқаро рейслар аста-секин тикланади. Бу ҳақда Kazinform ҚР Индустрия ва инфратузилмаларни ривожлантириш вазирлигига таянаб хабар беради.\nМарказий Осиё мамлакатлари хавфсизлик соҳасидаги ҳамкорликни муҳокама қилдилар NUR-SULTAN. Kazinform – Марказий Осиё мамлакатлари хавфсизлик соҳасидаги ҳамкорлик масалаларини муҳокама қилдилар, деб хабар беради Kazinform ҚР Ташқи ишлар вазирлигига таяниб.\nНур-Султан шаҳрида карантин чоралари кучайтирилиши мумкин NUR-SULTAN. Kazinform – Нур-Султан шаҳри бош санитария врачи Жанна Пиралиева пойтахтда жорий карантин талаблари бажарилмаса, карантин чоралари кучайтирилиши мумкинлигини айтди, дея хабар беради Kazinform мухбири.\nЯқин кунларда Қозоғистонда иссиқлик пасаяди NUR-SULTAN. Kazinform – Синоптиклар 13-15 июнь кунлари об-ҳаво маълумотларини тақдим этди, деб хабар беради Kazinform Қазгидрометга таяниб.\nТуркия сайёҳлар учун чегараларни очди ANKARA. ANADOLU - Kazinform – Туркия пайшанба куни Туркия фуқаролари ва бошқа давлатлар фуқаролари учун кириш ва чиқиш чекловларини олиб ташлади, мамлакатнинг Эрон билан қуруқлик чегараси бундан мустасно. Бу ҳақда Kazinform Анадолу агентлигига таяниб хабар беради.\nАҚШ ва Европада фонд биржаси индекслари кескин тушиб кетди NUR-SULTAN. Kazinform – Европа фонд бозорида нархлар тушди. Ғарбий Европадаги STOXX Europe 600 компаниялари индекси 4%дан кўпроққа, Германияда DAX - 2,8% га, Францияда CAC-40- 4,6% га ва Британияда FTSE биржаси индекси - 4% га пасайди, деб хабар беради Kazinform Euronews.comга таяниб.\nЖаҳон бозорида нефть нархи бирданига тушиб кетди NUR-SULTAN. Kazinform – Brent русумли нефтнинг бир бирраели нархи 38 доллардан ҳам арзонроққа тушиб кетди. Бу ўтган кунги савдолардан 9,1%га арзондир, дея хабар беради төмен, Kazinform ТАСС агентлигига таяниб.\nҚозоғистонда Сенат депутатлари сайлови 12 августда бўлиб ўтади NUR-SULTAN. Kazinform – Қозоғистон Республикаси Парламенти Сенати депутатлари сайлови жорий йил 12 августда бўлиб ўтади, деб хабар беради Kazinform.\nСўнгги бир кунда Қозоғистонда 314 киши коронавирус юқтирди NUR-SULTAN. Kazinform – Сўнгги бир кун ичида Қозоғистонда 314 киши коронавирус юқтирган, дея хабар беради Kazinform coronavirus2020.kzга таяниб.


Лукашенко нега тез орада ўз хатосини тўғрилайди?\n10:22 04.08.2020 (Янгиланган 08:30 05.08.2020)\nБеларус ҳукумати томонидан 9 августга белгиланган президент сайловлари вақтида тартибсизликлар уюштиришни режалаштирганликда гумон қилинган 33 нафар Россия фуқаросининг Минск яқинида ҳибсга олинганига ҳам бир ҳафта бўлиб қолди\nРўй бераётган воқеалар ҳеч қандай қолипга сиғмайди - Россия ва Беларусь ўртасидаги қардошлик алоқалари икки мамлакат халқлари ва уларнинг раҳбарлари томонидан юқори баҳоланади. Лукашенко сайловларнинг биринчи босқичидаёқ олтинчи марта президент этиб қайта сайланишига шубҳа йўқ, шундай экан, икки давлат ўртасидаги муносабатларнинг мустаҳкамлигини синаётган ва Лукашенконинг Россияга бўлган ишончига раҳна солаётган бу ғалати воқеа кимга ва нима учун керак бўлди?\nБеларусда 33 нафар россиялик қўлга олиниши ҳолати юзасидан жиноят иши қўзғатилди\nШу нарсага дарҳол аниқлик киритиш лозим-ки: Путин Лукашенкони ағдаришга уринганига ҳеч ким ишонмайди. Икки етакчининг ўзаро йигирма йиллик муносабатлари (улар бир-бирларини бундан ҳам олдинроқ танишган), икки давлат ўртасидаги алоқаларни тилга олмаган ҳолда, бу борадаги тахминлар ҳатто мутлақо бемаъни эканлигидан дарак беради. Худди шу тарзда, Россия ҳукуматини аллақандай йўл, хусусан, куч ишлатиш орқали, Беларус ҳукуматини алмаштиришга ёрдам беришда гумонлаш учун ҳам ҳеч қандай далил мавжуд эмас. Яъни, Минск бир гуруҳ Россия ХҲК вакилларининг Беларусда бўлиши транзит характерга эга эканлиги ҳақидаги тушунтиришларга ишонмаслигига қарамай, режалаштирилган бузғунчилик ҳаракатлари борасида ишонарли версияни ўйлаб топиш ҳам уларнинг қўлидан келганича йўқ.\nМинск тахминига кўра, улар мухолифатдаги президентликка номзодлардан бири - Светлана Тихановская штабига алоқадор бўлиши мумкин, бироқ ҳеч қандай тафсилотлар келтирилмаяпти. Бунинг ажабланарли томони ҳам йўқ: сабаби, бундай алоқа мутлақо ақл бовар қилмас кўринишга эга. Тихановская Россияда куч тузилмалари ёки уларга яқин тузилмалар томонидан қўллаб-қувватланиши мумкин эмас, ҳар қандай хусусий ҳарбий компания ёки шунга ўхшаш ташкилотлар эса куч тузилмалари томонидан ўта яқиндан назорат қилинади.\nҚолаверса, Минскда 33 ёки ҳатто 200 (беларус ҳукумати сўзларига кўра, Россиядан тахминан шунча киши республика ҳудудига ташланиши режалаштирилган) одамнинг нима кераги бор? Улар нима қилиши керак эди? Давлат тўнтаришини уюштиришими? Оммавий тартибсизликларни юзага келтиришими?\nАйрим беларус сиёсатчилари охиргисига шама қилмоқда.\nУларнинг версиясига кўра, Москва Лукашенкони заифлаштиришни, унинг қайта сайланиши қонунийлигини пасайтиришни жуда хоҳлайди ва бу учун Беларусда тартибсизликларни қўзғашга қарор қилган. Россиялик меҳмонлар эса республика ҳудудига ташланишидан олдин ва ундан сўнг дарҳол худди шу иш билан шуғулланишлари лозим. Нега десангиз, Лукашенкога радикал оппозиция орасида чинакам тўполончилари кам - куч тузилмаларини оммавий норозиликларни қон билан бостиришга турткилайдиганларнинг ўзи йўқ:\n"Кремл фақатгина Лукашенкони заифлаштиришни, уни янада итоаткор ва муомалага кўнадиган қилишни, унга манёвр учун майдонни чеклашни хоҳламоқда. Москва фикрига кўра, бунга давлат раҳбарининг қайта сайланишини қонунийлигини пасайтириш ва Ғарб билан муносабатларни ёмонлаштириш орқали эришиш мумкин. Бунинг учун ОМОНчилар сайловлардан олдин ва кейин имкон қадар қонли йўл билан, идеалида эса қурбонлар билан намойишчиларни қувиб солишлари керак бўлади. <…> Айнан шу фитначилар роли учун ҳам вагнерчиларни олиб келишган. Тахминларга кўра, фитначилар ҳуқуқ-тартибот органларига тегажоғлиқ қилишади, ўртадаги тўполонга тез орада уларболаку деб аталмиш маҳаллий норозичилар қўшилади, сўнгра, фитначилар бошқаларга билдирмай майдонни тарк этади.\nБеларус куч тузилмалари ва махсус хизматларининг вазифаси эса - ушбу сценарийларни олдини олиш ва чет эл таъсиридаги агентларни нейтраллашдан иборат.\nБу ҳозирги кунга қадар у ёки бу маънода энг изчил беларус версиясидир. Шу ўринда кичик бир савол туғилади: Россия мунтазам равишда "рангли инқилоблар"га қарши чиқади ва кутилмаганда, Лукашенкони дискредитация қилишга қаратилган ғалати операцияси билан шахсан ўзи унинг Беларусда амалга ошишига имкониятни оз бўлса-да, кучайтирмаяптими?\nВа энг муҳими - Москвага умуман олганда Лукашенкони заифлаштириш нимага керак (айниқса, бундай усуллар билан)? Қанақасига нега, ахир у Ғарбга қараб кетмоқда-ку, дейиш мумкин, тинимсиз шу гапни такрорлайдиган қўриқчиларимиз гапидан иқтибос келтирган ҳолда. Улар рус дунёси ва Россия муҳофазаси учун куйиб-ёнадиганлар хилидан эмас, балки собиқ Иттифоқ майдонида юз берадиган ҳар қандай ўзгаришдан ваҳимага тушадиганлар тоифасидан (ҳа, собиқ Иттифоқ майдонида Россия ва Ғарб ўртасида доимий кураш кечади, аммо биз бу урушда, "ох" ва "ах"ларга қарамай, мағлубиятга юз тутаётганимиз йўқ).\nПомпео АҚШ Беларусга нефт етказиб беришга тайёрлигини маълум қилди\nҲа, Лукашенко ўтган йили АҚШ билан ярашди - Минскда америка элчихонаси очилди. Ҳа, Лукашенко Иттифоқ давлати доирасида интеграллашувни чуқурлаштириш бўйича музокараларни кескин олиб борди. Ҳа, Лукашенко Россия Беларусга ўз шартларини уқтиришга ҳаракат қилаётгани ҳақида тез-тез гапира бошлади. Аммо буларнинг барчасида Россияга қарши қаратилган ҳеч вақо йўқ — аксинча, интеграллашув Россия билан кечмоқда, Ғарб билан эмас.\nВаҳимачилар қўрқитаётгани каби - бу ерда Украина сценарийси изи борми, у такрорланиши мумкинми? Албатта, йўқ — объектив ва субъектив сабаблар шу даражада кўпки, уларни такрорлаб ўтишнинг ўзи ғалати.\nРадикал аксил-рус миллатчилар билан ўйин қилинмаяпти (уларнинг сони ҳам Украинадагига нисбатан анча кам), Ғарбга мойил бўлган, коррупция ботқоғига ботган ёки сотилган элиталар йўқ, қолаверса, Ғарб беларус жамияти билан мақсадли кенг кўламли ишларни олиб бораётгани йўқ, чунки бу жамият бугун мутлақо бошқа ҳолат ва кайфиятда.\nСлуцкий: Россия ва Беларусь ўртасидаги муносабатларни ҳеч ким ва ҳеч қачон бузолмайди\nВа энг асосий сабаб, - 1994 йил ҳокимият тепасига келган Лукашенко икки давлат ва халқлар қардош иттифоқининг доимий тарафдори бўлиб келган ва шундай бўлиб қолмоқда. У Иттифоқ давлат яратилишининг ташаббускори бўлган ва ҳамиша бизнинг бирлигимизни таъкидлаб келган. Тўғри, тўлиқ қўшилиш ҳали рўй бергани йўқ, аммо бу кейин - Лукашенкодан кейин рўй берадиган тарихий давр олдидаги масаладир.\nАммо бу уни куч билан алмаштириш орқали юз бермайди - унинг ҳозирги машҳурлигида эса (у учун аҳолининг ярмидан кўпи овоз бериб турганида) бошқа йўли бўлиши ҳам мумкин эмас. Москва Лукашенконинг кетишини хоҳламайди — унда ким хоҳлайди?\nБеларус жамиятининг Ғарбга юз бурган қисми хоҳлайди. Ғарбнинг ўзи ҳам хоҳлайди - тўғрироғи, Россиядан Украинани ажратиб олиш учун овоз берган ва то ҳанузга қадар бу иш вақтинчалик эмас, асрларга амалга ошди, деб ўйлайдиган кучлар шуни истамоқда.\nЛукашенко ва Путиннинг душманлари умумий, ва бу уларни бирлаштириб турган асосий нарса эмас, бу ҳақда ҳеч қачон унутиш керак эмас.\nУнда нега бизнинг фуқароларимизни ҳибсга олишди? Афсуски, Лукашенко ўзини ўзи чалғитди - шахсий мустақиллигини ўз сайловчиларига (айниқса, унга нисбатан ишончсизлик кайфияти мавжуд бўлган қатламга) каби, Москвага ҳам кўрсатиш қўйиш учун қилган уринишлари давомида у қўлга олинган россияликлар билан боғлиқ воқеани чувалатиб юборди.\nЯна бир мақсад бор эди: Ғарбга ўзининг мутлақо мустақиллигини, бундан ташқари, Москвадагилар ундан норози эканлигини кўрсатиб қўйиш. Айтганча, унинг бу ўйлари дарҳол иш бергани йўқ — яъни Ғарб бунда рус изи борлигига ишонмади. Ташқи разведка хизмати директори Сергей Нарышкин бу ҳақда Лукашенкога тушунча берди:\n"Мен раҳбарлик қилаётган хизмат атрофдаги воқеаларни, жумладан, бошқа давлатлар сиёсий элиталари томонидан қандай баҳо берилаётганини кузатиб бормоқда. Айтишим керак-ки, Европа мамлакатларида сиёсий элиталар, ҳукумат доиралари буни олдиндан ўйланган акция сифатида баҳоламоқдалар".\nШу билан бирга, Нарышкин, бошқа Россия расмийлари сингари, бу воқеа иложи борича тезроқ ҳал қилинишига ишонч билдиради:\n"Бу ҳодиса бироз вақт ўтиб ҳал бўлиши ва енгиб ўтилишига умид қиламан. Бу мамлакатларимиз ва халқларимиз ўртасидаги дўстона, қардошлик алоқаларини ривожлантириш манфаатларига жавоб беради".\nМосква Лукашенкони жазолашни ҳам, муносабатларни ёмонлаштиришни ҳам истамайди - чунки у қисқа муддатли муаммоларни стратегик курсдан ажратади. Лукашенко қардош муносабатларни сотган ёки хиёнат қилган эмас - у СССР қулаганидан кейин тасодифан мустақил бўлган кичик бир давлатнинг раҳбаридир. Рус халқининг бир қисми - беларуслар яшайдиган давлатнинг раҳбари. Беларуслар ҳеч қачон ўз тақдирини бутун рус дунёси тақдиридан ажратмаган.\nИкки давлат ўртасида - энергия нархлари ёки интеграция масалалари туфайли рўй берадиган зиддиятлар - бизни бир-биримизга боғлаб турадиган нарсалар олдида мутлақо олд фонга чиқа олмайди.\nБеларусда юздан ортиқ намойишчи қўлга олинди - видео\nРоссия жамиятидаги Лукашенконинг ҳозирги хатти-ҳаракатларидан ғазабланиш қисман: ҳибсга олиш билан боғлиқ воқеада дарҳол "Украина аспекти" пайдо бўлганлиги билан изоҳланади: ҳибсга олинганларнинг баъзилари ўтмишда Украина фуқаролари бўлган ва Киев уларни "Донбассдан келган жангарилар" сифатида экстрадиция қилинишини истаган.\nЛукашенко бизнинг фуқароларимизни Киевга бериши мумкинлиги ҳақидаги фикр, табиийки, Россияда жуда салбий муносабатни келтириб чиқарди, аммо шуни айтиш жоизки, бундай хавфсирашлар учун асос йўқ. Лукашенко бундай ишни қила олмайди - ҳар ҳолда, биз шунча йиллар давомида билган Лукашенко бундай қила олмайди.\nТўққизинчи августдан кейин бошқа Лукашенко пайдо бўлмайди — бу дегани, россиялик фуқаролар тез орада уйларига қайтадилар.\nМинскдан Тошкентгача: Помпео МДҲ давлатларида нима ҳақда гапирди ва қандай ваъдалар берди\nЛукашенко бу воқеада ҳақ эмас — шу билан бирга Россиядаги, икки давлат ўртасидаги ҳар қандай мураккабликларда беларус президентини "текинхўр", "хоин", "ўз давлатини украина йўлидан бошлаётган" деб ҳақорат қиладиганлар ҳам ноҳақ. Бу сингари ватанпарварларнинг нияти, улар наздида, қанчалик яхши бўлмасин, аслида улар бизнинг иттифоқимизга, демакки Россия манфаатларига ҳам жуда катта зиён етказади.\nТарихий ўлчовлар билан олиб қаралганда, яқингача СССР халқларини - нафақат ташқи душман, балки, биринчи галда "шу халқ манфаатларининг ҳақиқий курашчилари" кучи билан ўзаро уриштиришар ва бир-бирига қарши қўйишарди.\nБуларнинг барчаси СССР қулаши билан якун топди, оқибатларини эса ҳали ҳам катта қийинчилик билан енгмоқдамиз, айниқса, Украина йўналишида.\nБеларусь билан муносабатларда бунга ўхшаш ҳолат ҳеч қачон бўлмаган ва бўлмайди ҳам: агар биз Украина билан вақтинчалик уришган бўлсак, бу кейин яна бирлашиш учун, Беларусь билан эса ҳамиша бирга бўлиб келганмиз ва бўламиз ҳам.\nСанкт-Петербург–Тошкент ва Москва-Тошкент йўналиши бўйича қўшимча чартер рейс қўйилди. Чипталар эркин сотувда.\nТОШКЕНТ, 20 сен — Sputnik. Санкт-Петербург –Тошкент ва Москва-Тошкент йўналиши бўйича қўшимча чартер рейс амалга оширилади. Бу ҳақда “Uzbekistan Airways” компанияси матбуот хизмати хабар қилди.\n“Ўзбекистон Республикаси фуқаролари ўз Ватанларига қайтиб келишлари учун қулай шарт-шароитлар яратиш мақсадида “Uzbekistan Airways” авиакомпанияси 2020 йил сентябрь ойида Россия Федерацияси (Москва, Санкт-Петербург) шаҳарларидан Тошкентга чартер қатновларга эркин сотув очилганини маълум қилади”, - дейилган хабарда.\nҚўшимча HY 3602 Москва-Тошкент рейси 23, 24, 25, 30 сентябрь, HY 3602 Санкт-Петербург-Тошкент рейси рейси 25, 28, 30 сентябрь куни амалга оширилади.\nПарвозлар жадвали билан авиакомпаниянинг расмий веб-сайтида танишиш мумкин.\nМаълумот учун: Парвозга фақат 72 соат олдин ПЗР таҳлили топширганлиги тўғрисида маълумотномага эга бўлган Ўзбекистон республикаси фуқаролари қўйилади.\nЭслатиб ўтамиз, Uzbekistan Airways 17 сентябрдан бошлаб Москвадан кунига 2 маротаба авиапарвозлар ташкил қилишни бошлаган эди. Айни дамда чипталар эркин савдода сотилмоқда.


Кёльндан учган самолёт ўз йўналишини кескин ўзгартириб, алоқага чиқмай қўйди\n07:57 / 27.11.2016 10752\nГерманиянинг Кёльн шаҳридан ҳавога кўтарилган Airbus A320 самолёти Атлантика океани устида ўз йўналишини кескин ўзгартирди. Таъкидланишича, самолёт бир соатдан бери океан устида учиб юрибди, экипаж эса алоқага чиқмаяпти.\nЕрдаги хизматлар самолёт қаерга йўл олаётганидан бехабарлар. Авиацион диспетчерлик хизматлари радарларнинг кўрсатишича, самолёт Фарер ороллари яқинида осмонда ғалати шаклларни амалга ошираётганини маълум қилган.\nСамолёт Air Berlin авиакомпаниясига тегишли экани ҳақида маълумотлар мавжуд. Flightradar24 порталининг тахминича, самолёт машғулот парвозини амалга ошираётган бўлиши мумкин, чунки унинг рейси рақами BER9777 аэропортнинг онлайн-таблосида кўрсатилмаган.


Шри-Ланкада президент ўлимини башорат қилган мунажжим ҳибсга олинди\n15:17 / 01.02.2017\nШри-Ланкада республика президенти Майтрипал Сирисенанинг ўлимини бир неча бор башорат қилган мунажжим Вижит Рохама ҳибсга олинди, деб хабар берди Associated Press.\nХабарга кўра, Рохама Facebook’да ўзининг бир неча башоратларини эълон қилган бўлиб, уларда Сирисена 27 январга қадар вафот этишини айтган. Таъкидланишича, унинг баёнотлари мамлакат ҳукуматида жиддий ташвиш келтириб чиқарди.\nРохама ҳибсга олинди ва унга жамоатчиликни нотўғри маълумот билан таъминловчи сохта башоратлар қилиш айби қўйилди. Коломбо суди Рохамани маълум бир маблағ эвазига озодликка чиқарган.\nМаълумот учун, Вижит Рохама — Ҳиндистон бош вазири Ражив Гандига 1987 йилда суиқасд уюштиришда айбланган собиқ денгизчи. У суиқасддан сўнг 2,5 йил давомида қамоқда сақланди. Рохама 2000-йилда Шри-Ланкадаги парламент сайловларида иштирок этган. Кейинчалик эса мунажжим сифатида ишлай бошлади.\nШри-Ланка башорат мунажжим\nШри-Ланка ҳарбийлари очиқ денгизга оқиб кетган филларни қутқарди\nФуқаролар беш метрли тимсоҳни боғлаб қўйиб, ҳукуматга топширишди (видео)


Женева анжуманида Ўзбекистон танқид қилинди\n18 май 2021, Тошкент вақти: 05:59\n12 июн БМТ тарафидан болалар меҳнатига қарши халқаро кураш куни деб эълон қилинган.\nШу сана муносабати билан Халқаро Меҳнат ташкилотининг Женевадаги қароргоҳида болалар меҳнати муаммолари хусусида тингловлар бўлиб ўтди.\nЖеневадаги анжуманда Ўзбекистон ҳам болалар меҳнатидан фойдаланувчи давлат сифатида тилга олинди.\nАнжуманда маъруза қилган ўзбекистонлик инсон хуқуқлари фаоли Умида Ниёзова халқаро ташкилотлар расмий Тошкентга нисбатан қаттиққўлроқ чоралар кўриши кераклигини таъкидлади.\n- Ўзбекистон ҳукумати болалар меҳнатидан фойдаланаётгани муаммоси бир неча йилден буён кўтарилмоқда, болалар ҳуқуқлари бузилаётгани ҳақида айтилмоқда.\nЎзбекистонда болалар меҳнати жуда уникал вазият. Болалар меҳнатидан бошқа давлатларда ҳам фойдаланилади. Масалан, Ҳиндистон, Бангладеш каби давлатларда. Лекин ҳеч қайси давлатда бу энг катта сиёсий система даражасига чиқарилмаган, дейди Умида Ниёзова.\nЎзбекистон пахта етиштиришда болалар меҳнатидан фойдаланувчи давлат сифатида энг кўп танқид қилинади ва кўпгина ғарб ширкатлари Ўзбекистон пахта далаларида болалар меҳнатидан фойдаланиши боис ушбу давлат пахтасига бойкот эълон қилган.\nАммо Ўзбекистон ҳукумати мамлакатда болалар меҳнатидан фойдаланиш ҳолларининг кенг тарқалганини рад этиб келади.


ОРЗУЛАРИНГ УШАЛАВЕРСИН, ЗИЛОЛА » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » ОРЗУЛАРИНГ УШАЛАВЕРСИН, ЗИЛОЛА\nОРЗУЛАРИНГ УШАЛАВЕРСИН, ЗИЛОЛА\n28-08-2017 10:20 Navoiy shahri, Yangiliklar\nҲамшаҳримиз Зилола Болибоева ҳам ёш бўлишига қарамай, спортнинг сузиш турида эътирофли ютуқларни қўлга киритган.\n– Спорт билан шуғулланишимга дадам сабабчи бўлганлар, – дейди у. – Ўшанда 4 ёшда эдим. Дадажоним акам билан мени қўлимиздан етаклаб, каратэ тўгарагига олиб борганлар. Шу-шу спортга меҳрим бўлакча. Кейинчалик 10 ёшимда шаҳримиздаги "Делфин” сув ҳавзасида сузиш машғулотларига қатнай бошладим. Айни пайтда шу спорт масканида мураббийлик қилаяпман. 100 нафарга яқин шогирдларим бор.\nНавоий информатика ва электрон саноат касб-ҳунар коллежини тугатган Зилола ўқишини Навоий давлат педагогика институтида давом эттирди. 2012 йилда институтнинг жисмоний маданият факультетига ўқишга кириб, уни 2016 йилда имтиёзли диплом билан тамомлади.\nҚаҳрамонимиз 2008 йилда ўтказилган "Келажак овози” республика ёшлар танловида иштирок этиб, унинг ҳал қилувчи босқичида фахрли биринчи ўринни эгаллаган. Бундан ташқари, ўтган 2016 йилда Фарғонада ўтказилган универсиадада ҳам биринчи ўринни олган. Шунингдек, республикамизда бўлиб ўтадиган қишки ва ёзги чемпионатларда қатнашиб, олий ўрин соҳибаси бўлган. Бир неча марта Ўзбекистон чемпиони деган юксак номни қўлга киритган. Булардан ташқари, яна кўплаб мусобақаларда ҳам юқори натижаларга эришган. 50 дан ортиқ\nдиплом ва медаллар соҳибаси.\n– Спорт билан шуғулланган киши авваламбор соғлом бўлади, – дейди унинг дадаси Болибой Бердимуродов. – Бундан ташқари, ўзининг мустақил фикрига ҳам эга бўлиб, ҳаётга теран қарай бошлайди. Фарзандимнинг бўш вақтини мазмунли ташкил этиш мақсадида бундан анча йиллар аввал спорт тўгаракларига олиб борганим – бу менинг ютуғим. Ҳозир қизим эришган ютуқларни кўриб, кўнглим тоғдек кўтарилади. Қалбимни қувонч ва фахр туйғулари эгаллайди.\nҚобилиятли, интилувчан шогирдлари ҳақида сўзлар экан, Зилола 2008 йилда туғилган Самира Темирова, 2006 йилда туғилган Алишер Акрамов ва Қодир Турдиевларни улардан албатта чемпионлар чиқади, дея алоҳида таъкидлаб ўтди.\n– Истиқлол берган имкониятлар туфайли бундай ютуқларга эришаяпман, – дейди моҳир спортчи ва мураббий. – Шу йиллар ичида бизнинг сузиш ҳавзамиз ҳам реконструкция қилинди. Ҳозир бу ерда барча шароитларга эга 3 та бассейн, ёшлар ва катталар учун алоҳида-алоҳида заллар мавжуд. Мен келажакда албатта, бу имкониятлардан унумли фойдаланиб, шогирдларим билан жаҳон чемпионатларига чиқишни мақсад қилганман.\nБиз эндигина 25 ёшга кирган Зилоланинг дил сўзлари, юксак орзуларини тинглаб, унга ҳавас қилдик, келгусидаги ишларида омадлар тиладик.\nЎЗБЕКНИНГ КУРАШЧИ ҚИЗИ\nШаҳримиздаги "Ёшлар маркази”да Навоий шаҳар халқ таълими муассасалари фаолиятини\nПЕНСИОНЕРЛАР ОРЗУЛАРИ УШАЛДИ\nТадбирда пенсионерлар уюшмаси аъзолари, маҳаллалардаги жамоатчи раислари ва оммавий ахборот\nОЧИҚ МУЛОҚОТДА ФАОЛ ЁШЛАР\nНавоий давлат педагогика институтида шаҳар ҳокими Умарбек Халиловнинг фаол ёшлар билан\nҲамшаҳримиз Зилола Болибоева ҳам ёш бўлишига қарамай, спортнинг сузиш\nЯШИЛ МАЙДОНДА – НУРОНИЙЛАР


O‘zLiDeP ишчи гуруҳи ташрифидан сўнг Ҳазораспда 2 та МТМ қурилмоқда | O'zLiDeP\nO‘zLiDeP Хоразм вилоят Кенгаши вакиллари ҳамда маҳаллий кенгаш депутатларидан иборат ишчи гуруҳ жорий йилнинг 1-чораги давомида туман ва шаҳардаги 124 та МФЙда бўлиб, 7140 хонадон вакиллари билан мулоқот қилди, уларни қийнаётган муаммоларни ўрганди.\nМаҳаллама-маҳалла, уйма-уй юриш жараёнида фуқаролардан 1693 та муаммо кўтарилди. Аниқланган масалалар юзасидан O‘zLiDeP депутатлик гуруҳи аъзолари томонидан тегишли ташкилотларга 249 сўров юборилди.\nПартия Хоразм вилоят Кенгаши Жисмоний ва юридик шахсларнинг мурожаатлари билан ишлаш бўлими мудири Қудрат Бекметовнинг айтишича, олиб борилган саъй-ҳаракатлар натижасида аксарият муаммолар ижобий ҳал этилган. Ечими узоқ вақт талаб қиладиган муаммоларни ҳал этиш масаласи масъул ташкилотлар томонидан “йўл харитаси”га киритилган.\n“Масалан, Ҳазорасп тумани “Алоқали кўл” маҳалласида яшовчи фуқаролар томонидан ҳудудда МТМ қуриш бўйича келиб тушган мурожаат юзасидан халқ вакили Гулнора Матмуратова томонидан туман мактабгача таълим бўлими мудири Ш.Маматовга депутатлик сўрови юборилди. Орадан бироз вақт ўтиб, “Алоқали кўл” маҳалласида фаолият юритмай турган 22-сонли мактаб ёнидаги 280 ўринли МТМ учун 6,3 млрд сўм маблағ, 35-сон мактаб ёнидаги 140 ўринли МТМ учун 3,15 млрд. сўм маблағ ажратилди. Ҳозирда мазкур муассасаларда қурилиш ишлари олиб борилмоқда”, – дейди Қ.Бекметов.\nЎрганишлар давомида Урганч шаҳар “Мевазор” кўчаси 1-йўлак 40-уйда яшовчи М.Эркинжонова тикувчилик цехи очиш учун АТБ “Агробанк” шаҳар бўлимига ҳужжат топширгани, лекин ҳозирга қадар фуқарога кредит ажратилмагани аниқланди. Бу масала юзасидан халқ ноиби М.Жуманиязова томонидан Урганч шаҳрига бириктирилган АТБ “Агро банк” Хоразм филиалига депутатлик сўрови чиқарилгандан сўнг муаммо ҳал бўлди.\n“Тўғриси, “отанга бор, онанга бор” деган гап сўзлардан чарчаган эдим. Ҳатто тадбиркорлик фаолиятини бошлаш фикридан қайтмоқчи ҳам бўлдим. Лекин O‘zLiDeP фаолларининг уйимизга ташрифидан сўнг, фикримдан қайтдим. Чунки партия вакиллари менга “Ҳар бир оила – тадбиркор” дастури доирасида 200 млн. сўм миқдорида кредит олишга ва тадбиркорлик фаолиятимни бошлашимга кўмаклашди. Мурожаатимиз ижобий ҳал этилганидан беҳад хурсандман”, – дейди М.Эркинжанова.\nO‘zLiDeP вакиллари ва маҳаллий кенгаш депутатларининг жойлардаги ўрганишлари давом этмоқда.


Президентимизнинг шу йил 8 августдаги “Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида”ги қарорига мувофиқ, ўтган қисқа даврда жойларда секторлар фаолиятини йўлга қўйиш юзасидан барча ташкилий ишлар бажарилди. Эндиликда улар томонидан ҳар бир маҳаллада аҳоли билан мулоқотлар ўтказиш орқали ҳудуднинг реал ҳолати атрофлича ўрганилиб, одамларни ўйлантираётган ва қийнаётган ўткир муаммолар ечимини топишга жадал киришилди.\nНавоий вилоятининг Нурота тумани марказидаги 11 маҳалла фуқаролар йиғини туман давлат солиқ инспекцияси бошлиғи етакчилигидаги 4-секторга бириктирилган. Сектор штаби учун Алишер Навоий номидаги маҳалла фуқаролар йиғинида алоҳида бино ажратилиб, зарур шарт-шароитлар яратилди. Штабда туну кун навбатчилик ташкил этилгани уй-жой коммунал тармоғи, йўл хўжалиги, энергия таъминотидаги муаммоларни тезкорлик билан ҳал қилиш имконини бераяпти.\n— Ўтган икки ой ичида аҳолидан 368 та мурожаат келиб тушди, — дейди сектор котиби Обид Бўстонов. — Уларнинг 132 таси таъмирталаб ички йўллар, 79 таси бандлик ва 157 таси газ таъминотини яхшилашга доир масалалардир. Мурожаатлар асосида олиб борган саъй-ҳаракатларимиз натижасида шу кунгача икки километрдан ортиқ ички йўл асфальт қилинди, 67 киши ишга жойлаштирилди. Газ таъминотида босим паст бўлган Нурфахр, ўафур ўулом номидаги ҳамда Шаҳристон каби маҳаллаларга суюлтирилган газ баллонлари келтирилди.\nБундан ташқари, Эшони Судур маҳалласида “Нур коммунал хизмат” хусусий уй-жой мулкдорлари ширкати ташкил этилиб, унинг моддий-техника базасини мустаҳкамлаш мақсадида имтиёзли кредит олишига кўмаклашилмоқда.\nСектор томонидан аҳоли ижтимоий муҳофазасининг аниқ манзиллилигини таъминлашга қаратилган тадбирлар самарасида тўрт нафар фуқаронинг саломатлигини яхшилаш, уч нафар фуқаронинг эса ногиронлик аравачаси ва ҳаракатланиш мосламаси олиши учун кўмаклашилди. II гуруҳ ногиронлари Нурилло Файзиев ҳамда Маҳбуба Тоғаевага намунавий лойиҳадаги уй-жойларнинг бошланғич бадали тўлаб берилди.\n— Президентимизнинг оддий одамлар дарду ташвишидан хабардорлиги, муҳтожларга алоҳида эътибор ва ғамхўрлик кўрсатилаётганига ҳаётимиз мисолида гувоҳ бўлаяпмиз, — дейди М. Тоғаева. — Тўғрисини айтсам, уйсизликдан қийналиб кетгандик. Эндиликда ўз бошпанамиз бўлишидан бошим осмонда. Қалбимда яшаш завқи, қувонч, миннатдорлик... Юртимизда инсон манфаати ҳамма нарсадан устун эканига ишончим янада ортмоқда.\nИчки йўллар носозлиги ҳамда кўприклар масаласи Нурота шаҳри аҳлини кўпдан буён ўйлантириб келади. Айниқса, шаҳарнинг ғарбий қисмидаги сой ва шимолий тарафидаги тоғолди жилғалари ёғин-сочинли кунларда қатор ноқулайликлар туғдиради. Шундан келиб чиқиб, Алишер Навоий номидаги маҳалла фуқаролар йиғини ҳудудидан ўтган сойга кўприк солиниши кўпчиликнинг оғирини енгиллаштирди. Навоий — Нурота йўлида сув ўтказиш мосламаси қурилиб, Нурфахр маҳалласи шимолидаги сел йўллари иҳоталанди.\n— Ҳаракатлар стратегияси доирасида қабул қилинган меъёрий-ҳуқуқий ҳужжатлар талабларини, шунингдек, Президентимизнинг вилоятимиз ҳамда туманимизга ташрифи чоғида берган амалий кўрсатмаларини рўёбга чиқаришга оид дастурлар секторимиз фаолияти самарадорлигини таъминламоқда, — дейди Нурота туманидаги 4-сектор раҳбари Акрам Бўриев. — Хусусан, туман марказида муҳташам меҳмонхона бунёд этилаётгани, истироҳат боғининг реконструкция қилиниши, ўнлаб ижтимоий объектларнинг ва “Нуротамармар” каби маҳаллий хом ашё негизида фаолият кўрсатувчи корхоналарнинг тикланиши қўшимча иш ўринларини очишда қўл келди. Бўш турган 8 та бино секторимиз аралашуви билан тадбиркорлик субъектларига берилди.\nСектор аъзоларининг уйма-уй юриб, мулоқотлар ўтказиши натижасида ўн бир маҳалладан 245 нафар фуқаро — уларнинг 16 нафари аёллар — чет элга узоқ муддатга чиқиб кетгани аниқланди ҳамда кўрилган чоралар натижасида 198 нафарининг оиласи бағрига қайтишига эришилди. Хориждан қайтган фуқаролар тиббий кўрикдан ўтказилиб, юзга яқини ишга жойлаштирилди.\nНаманган вилоятининг Тўрақўрғон туманида туман ҳокими, прокуратура, ички ишлар тизими ва давлат солиқ инспекцияси раҳбарлари бошчилигида фаолият юритаётган секторлар ўртасида соғлом рақобатнинг пайдо бўлаётгани ҳудуд ҳаётида сезиларли янгиланиш ҳамда ўзгаришларга замин яратаётир.\nЖумладан, туман прокурори раҳбарлигидаги 2-сектор томонидан 17 та маҳалла фуқаролар йиғини қамраб олинган. Ўтган давр ичида сектор минглаб хонадонларнинг турмуш шароитини яқиндан ўрганди. Оилаларнинг ижтимоий-иқтисодий аҳволи билан танишиш асносида аҳолининг томорқадан фойдаланиши, ҳовли-жойларнинг санитария ҳолати, оила аъзоларининг бандлиги, электр, газ, сув таъминоти, коммунал хизмат даражасига диққат қаратилмоқда. Шунингдек, ёшлар тарбияси, хорижга ишлаш учун кетган фуқаролар масаласи ҳам эътиборда турибди.\nЧунончи, ўрганишлар пайтида одамлар ўртага ташлаган юздан зиёд муаммоларнинг 84 таси мутасаддилар жалб этилган ҳолда, жойида ечимини топди. Масалан, Ёртепакўча маҳалласида яшовчи Акрам Умаров оиласи кам таъминланган, ижтимоий ҳимояга муҳтож. Хонадон соҳиби 2 ёшга тўлмаган фарзандига нафақа тайинлашда ёрдам кўрсатилишини сўраб мурожаат қилди. Масала саноқли кунлар ичида ҳал этиб берилди. Еттикон маҳалласида истиқомат қилаётган Қаюмжон ота Абдураҳимов сектор аъзолари кўмагида сиҳатгоҳ йўлланмасини олди.\n— Тўрақўрғон шаҳридаги ер ости йўли ёпиб қўйилгани туфайли вилоят марказига ўтган автомобиль йўлида тирбандлик, пиёдалар қатнови учун ноқулайликлар пайдо бўлганди, — дейди тўрақўрғонлик Анорхон Эрматова. — Секторга мурожаатимиздан сўнг йўлнинг 500 метрлик қисмига тўсиқлар ўрнатилиб, ер ости йўли қайта очилди.\nОдамлар эндиликда очиқ мулоқот имкониятидан фойдаланиб, шахсий муаммолардан ташқари, кўпчилик манфаатига хизмат қиладиган кенг миқёсли ташаббусларни ҳам илгари суришаяпти. Мисол учун, тумандаги “Дилрабо СДА текстиль” кўп тармоқли хусусий фирмаси Бекобод қишлоғида бўш турган бинодан ишлаб чиқариш корхонаси сифатида фойдаланиш таклифини билдирди. Тадбиркорлик субъектига “ноль” харид қийматида берилган бино қайта таъмирлангандан сўнг бу ерда 250 киши учун иш ўрни очилди. Бекобод ва Туркистон маҳаллаларидаги ичимлик суви тармоғи ҳам фуқаролар мурожаати асосида таъмирланди ҳамда 300 дан зиёд хонадонлар сувсизлик муаммосидан қутулди.\nБундай амалий ишлар кенг жамоатчиликни эзгу ишларга чорлаётгани билан янада аҳамиятли. Масалан, Бирлашган маҳалласи аҳли қурилиши чўзилиб турган йиғин биносини битказишда оммавий сафарбарлик намунасини кўрсатди. Тамомила янги қиёфа касб этган бинода кутубхона ҳам ташкил қилинди. Бу масканга 300 дан зиёд кишилар китоб туҳфа этди.\n— Исвахон маҳалласида штабимиз иш олиб бормоқда, — дейди 2-сектор раҳбари Абдулатиф Солиев. — Маҳаллалар тўғрисидаги маълумотлар ва ҳудудни комплекс ривожлантириш билан боғлиқ “йўл харитаси” ишлаб чиқилган. Мунтазам навбатчилик йўлга қўйилган штабда ҳар бир мурожаат жиддий назоратга олинмоқда. Мисол учун, Елхон маҳалласида яшовчи Абумалик Ўринбоев Қирғизистон Республикасида туғилган. Унинг Ўзбекистон фуқаролигига қабул қилиш ҳақидаги сўровини вилоят ички ишлар бошқармасига ҳавола этдик. Туркистон маҳалласидаги 7-мактабгача таълим муассасасини таъмирлаш ва унга қўшимча бино қуришни дастурга киритиш таклифи вилоят таълим тизими раҳбариятига юборилди.\nАйни кунларда қишки иситиш мавсумига тайёргарлик долзарб бўлиб турибди. Айтиш жоизки, туман марказидаги 34 та кўп қаватли тураржойнинг 5 тасида иссиқлик етказиб бериш тизими, бино томлари мукаммал таъмирланди. Умуман олганда, 26 та уй, 11 қозонхона мавсумга тайёр. Бироқ 8 та бино томини таъмирлаш жадвалдагидан кечикаяпти. Совуқ кунлар тобора яқинлашаётганидан келиб чиқиб, бу масала тизим мутасаддилари олдига қатъий қилиб қўйилди.\nШу сингари ибратли ишлар тумандаги бошқа секторлар фаолиятида ҳам кузатилмоқда. Асосий мақсад — аҳоли турмуш шароитини яхшилаш, ҳудуд инфратузилмасини, ишлаб чиқаришни ривожлантириш, одамларда норозилик кайфиятини пайдо қилаётган ҳар қандай муаммони жойида ҳал этиш. Ечими вақт ва ўрганишни тақозо қиладиган масалалар эса ҳудудни ривожлантириш бўйича дастурга ҳамда “йўл хариталари”га киритилмоқда.\nМуҳими, одамларимиз халқ манфаатини таъминлаш йўлида бор куч ва имкониятларни сафарбар этаётган янги тизимга ишонч билан қараяпти.\nМазкур рукндаги бошқа мақолалар: « “Халқ сўзи” ва “Народное слово” газеталари таҳририяти жамоаси пахта теримида қатнашмоқда\tЖамиятда ижтимоий адолат тамойили қарор топмоқда »


Туризмни ривожлантириш давлат қўмитаси раисига маслаҳатчи тайинланди\n31.12.2020 | 12:54\nЎткир Саидов Туризмни ривожлантириш давлат қўмитаси раисининг маънавий-маърифий ишлар самарадорлигини ошириш, давлат тили тўғрисидаги қонун ҳужжатларига риоя этилишини таъминлаш масалалари бўйича маслаҳатчиси этиб тайинланди. Бу ҳақда қўмита матбуот хизмати хабар берди.\nСаидов Ўткир Ўролбоевич 1988 йилнинг 11 августида Самарқанд вилояти Жомбой туманида туғилган. 2011 йилда Самарқанд давлат чет тиллар институтининг филология факультетини, 2015 йилда Президент ҳузуридаги Давлат бошқаруви академиясини тамомлаган.\n2017 йилдан буён Туризмни ривожлантириш давлат қўмитаси тизимида турли лавозимларда фаолият юритган. 2019–2020 йиллар давомида қўмитанинг жамоат ташкилотлари ва чет элдаги диаспоралар ишлаш бошқармаси бошлиғи лавозимида фаолият кўрсатган.\nАввалроқ Бухоро ва Самарқанд ҳокимларига хорижлик маслаҳатчилар тайинланиши ҳақида хабар берилганди. Шунингдек, Навоий вилояти туризм соҳаси Туркия давлати билан хамкорликда ривожлантирилиши хабар қилинган.\nТошкентда салкам 2 тонна гиёҳвандлик воситалари ёқиб юборилди


Янгиободда энг зарур озиқ-овқат маҳсулотлари савдоси узлуксиз ташкил этилмоқда » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Янгиободда энг зарур озиқ-овқат маҳсулотлари савдоси узлуксиз ташкил этилмоқда\nТумандаги барча маҳаллаларда кўчма савдо дўконлари савдоси ташкил этилиб, озиқ-овқат маҳсулотлари аҳолига сархил ҳолда етказиб берилмоқда.\nБиргина ун маҳсулоти шу кунга қадар 95 тонна етказиб берилди. Ой охиригача 106.3 тонна ун келтириш бўйича режа-график босқичма-босқич амалга ошаяпти.\nХабарингиз бор, Ўзбекистон Республикаси Вазирлар Маҳкамасининг 2020 йил 15 апрелдаги 01-03/1-638-сонли йиғилиш қарорига асосан карантин даврида аҳолига ун маҳсулотлари етказиб бериш тартиби ўзгарди. Эндиликда тадбиркорлик субъектлари маҳсулотни биржа савдолари орқали эмас, балки донни қайта ишлаш корхоналаридан тўғридан-тўғри шартнома асосида сотиб оладилар.\nТуманда 27 апрель санасида 39 тонна ун савдоси ташкил этилди. “Баркамол савдо” КТХСФ томонидан 4,0 тонна ун Хўжамушкентсой ҚФЙ, “Янгиобод савдо маркази” фирмаси томонидан 6,2 тонна ун Баландчақир МФЙда яшовчи фуқароларга тарқатилди.\nДавлат Солиқ хизмати ходимлари томонидан ун нархининг ошишига йўл қўймаслик бўйича доимий назорат олиб борилаяпти.


Шекспир: “Лестер” мусобақани давом эттиришни истайди\n13 апрель, 2017, 12:07\nХабарингиз бор кеча УЕФА Чемпионлар лигаси чорак финалидан ўрин олган “Атлетико” ва “Лестер” (1:0) жамоалари учрашуви бўлиб ўтди. Ўйиндан сўнг “тулкилар” бош мураббийи Крейг Шекспир ўз фикрларини билдириб ўтди.\n“Албатта, бизда ҳали имконият сақланиб турибди. Биз мусобақадаги иштирокимизни давом эттиришни истаймиз, гарчи бу қийин вазифа бўлса ҳам. Жавоб учрашувида биз бугунгидан кўра кўпроқ вазиятлар яратишимиз лозим. Биз ўз уйимизда кучлимиз ва мухлисларимиз ҳам Чемпионлар лигасини яхши кўришади”, - дейди Шекспир.\n"Лестер" сафарда "Атлетико"га кичик ҳисобда енгилди\n"Атлетико" - "Лестер" ўйини видеошарҳи


Медведев спорт мутасаддиларидан дарғазаб\n17 октябр 2021, Тошкент вақти: 07:35\nРоссия президенти Дмитрий Медведев телевидение орқали чиқишида россиялик спортчиларнинг Ванкувердаги ўйинларга тайёрлашга масъул бўлган шахслар истеъфо бериши ва улар ўрнига бошқалари тайинланиши лозимлигини қайд этди.\nКанаданинг Ванкувер шаҳрида XXI Қишки олимпияда ўйинлари ниҳоясига етди, Россияда эса ушбу давлат спортчиларининг муваффақиятсиз чиқишлари учун айбдорларни излаш бошланди.\n- Олимпиадага тайёргарлик бўйича мутасаддилар энди масъулиятни ўз зиммаларига олишлари ва ишдан кетиш ҳақда керакли аризаларни топширишлари керак. Агар улар бундай қилишдан бош тортсалар, биз уларга ёрдам берамиз, деди Дмитрий Медведев.\nЎз чиқишида Медведев бирон исмни келтирмади. Лекин Ванкуверда ҳали ўйинлар давом этаётган пайтда, агар рус спортчилари қишки олимпиядада яхши натижаларга эришмаса, Россия спорт вазири Виталий Мутко ва Россия Олимпия қўмитаси раиси Леонид Тягачев истеъфога кетиши ҳақда гап-сўзлар бўлаётган эди.\nЯкшанба куни ниҳоясига етган Ванкувердаги Қишки олимпияда ўйинлари чоғида Россия терма жамоаси яхши натижага эриша олмади.\nРоссиялик спортчилар ҳаммаси бўлиб 15 медал билан мамлакатга қайтмоқда. Ушбу давлат спортчилари атиги уч олтин медални қўлга киритишга муваффақ бўлди, холос.\nМедаллар сони бўйича Россия ўн биринчи поғонани эгаллади ва бу рус спортчилари учун Олимпияда тарихидаги энг ёмон кўрсаткичдир.\nРоссия ва унинг ўтмишдоши бўлган Совет Иттифоқи Олимпияда ўйинларида медаллар сони бўйича ҳар доим уст поғоналарда бўлиб келган.\n1956 йилдан 1988 йилгача бўлган оралиқдаги тўққизта олимпияда ўйинларида Совет Иттифоқи медаллар сони бўйича етти марта биринчи бўлган, икки марта иккинчи ўринни эгаллаган. Постсовет даврида ҳам Россия ҳеч қачон медаллар сони бўйича бешинчи поғонадан пастга тушмаган.\n- Спортда биз доим олдинда бўлганмиз. Лекин бу анъана бугун кўз ўнгимизда чилпарчин бўлаяпти. Доим ғолиб бўлишдан мосуво бўлиш бизга жуда оғир ботаяпти, дейди россиялик Олга Маховская.\nЎз чиқишида Россия президенти мамлакатда спортчиларни тайёрлаш механизмлари тубдан қайта кўриб чиқилиши кераклигини таъкидлади.\n- Биз совет спорт мактабини йўқотдик. Ўзимизникини эса барпо этганимиз йўқ. Спортга эса мисли кўрилмаган маблағлар ажратилаяпти, деди Россия президенти Дмитрий Медведев.\nМаълумки, 2014 йилда Россиянинг Сочи шаҳри навбатдаги Қишки Олимпиада ўйинларига мезбонлик қилади.\n"Ягона Россия" партияси раиси Борис Гризлов келаси қишки олимпияда ўйинларига спортчиларни тайёрлашни ўз партияси назорат остига олишига ваъда берди.


Зокиржон Музафаржонович Мамажонов. 1975 йилда Фарғона вилоятида туғилган. Фарғона вилояти Сўх тумани Ҳушёр қишлоғида яшаган. Жиноят кодексининг 168-моддаси (фирибгарлик) 1-қисмида кўрсатилган жиноятни содир этган.\nГулноза Абдусаломовна Абдуманнонова. 1984 йилда Самарқанд вилоятида туғилган. Самарқанд шаҳри Боғимайдон маҳалласи 32-уйда яшаган. Жиноят кодексининг 140-моддаси (Ҳақорат қилиш) 3-қисми, 219-моддаси (Ҳокимият вакилига ёки фуқаровий бурчини бажараётган шахсга қаршилик кўрсатиш) 1-қисмида кўрсатилган жиноятларни содир этган.\nБахтиёр Нурмурадович Норов. 1988 йилда Жиззах вилоятида туғилган. Самарқанд шаҳри Лочин кўчаси 18«а»-уйда яшаган. Жиноят кодексининг 109-моддаси (Қасддан баданга енгил шикаст етказиш) 1-қисми, 140-моддаси 1-қисмида кўрсатилган жиноятларни содир этган.\nМаъруфжон Худойқулович Қурбонов. 1985 йилда Самарқанд вилоятида туғилган. Булунғур тумани Сарқипчоқ маҳалласида яшаган. Жиноят кодексининг 168-моддаси 2-қисми «б» банди, 211-моддаси (Пора бериш) 2-қисми «а» бандида кўрсатилган жиноятларни содир этган.\nНаргизахон Азимовна Хўжаева. 1991 йилда Бухоро вилоятида туғилган. Самарқанд шаҳри Даҳбед кўчаси 2-йўлак 8-уйда яшаган. Жиноят кодексининг 168-моддаси 2-қисми «б» бандида кўрсатилган жиноятни содир этган.\nҲожимурод Шодиқулович Усмонов. 1980 йилда Самарқанд вилоятида туғилган. Иштихон тумани Таллак қишлоғида яшаган. Жиноят кодексининг 168-моддаси 2-қисми «б» бандида кўрсатилган жиноятни содир этган.\nЮқорида номлари қайд этилган шахсларни кўрган ёки қаердалигини билган фуқаролардан Самарқанд вилояти ИИБнинг (0-366) 236-88-87, 236-88-89, 223-51-18, 231-16-52 телефон рақамларига ёки яқин орадаги ички ишлар органига хабар беришларини сўраймиз.\n✔ 149  12:54, 17.12.2018\n✔ 132  11:18, 10.12.2018\n✔ 172  12:15, 03.12.2018\n✔ 228  13:04, 12.11.2018\n✔ 289  10:23, 27.08.2018\n✔ 486  12:01, 23.04.2018


Forbes Uzbekistan'га ким раҳбарлик қилиши маълум бўлди » Ўзбекистон янгиликлари – Zamin.uz\nForbes Uzbekistan'га ким раҳбарлик қилиши маълум бўлди\nАнастасия Новикова / Фото: Андрей Лунин\nТадбиркорнинг таъкидлашича, Анастасия Новикова бирданига иккита таҳририятни - сайтни ва журнални бошқаради.\n- Ўқувчиларимизни сифатли маҳсулот билан таъминлаш биз учун жуда муҳимдир. Биз доимо тақдим этилаётган маълумот даражасига эҳтиёткорлик билан ёндашамиз. Шунинг учун ҳозирда ҳам Ўзбекистон ичида, ҳам ушбу мамлакатдан ташқарида ўқувчилар учун қизиқ бўладиган мавзулар устида ўйлаяпмиз. Forbes каби журнални нашр этиш юқори малака ва катта тажрибани талаб қилади.\nШунинг учун мен Forbes Uzbekistan’нинг биринчи бош муҳаррири Анастасия Новикова бўлишини эълон қилишдан мамнунман. Анастасия - Forbes Kazakhstan журнали электрон версиясини янги босқичга олиб чиққан шахс. Анастасия бирданига иккита таҳририятни: журнал ва веб-сайтни бошқаради. Бу биз учун янги чақириқ, - деди Арманжан Байтасов.\nЯнгиликлар » Жамият » Forbes Uzbekistan'га ким раҳбарлик қилиши маълум бўлди\n19:09 Дунёга машҳур Forbes журнали энди Ўзбекистонда ҳам нашр этилади


Файзсиз қолган “ФАЙЗ” маҳалласи – HURRIYAT\nФайзсиз қолган “ФАЙЗ” маҳалласи\n15- ва 19-кўпқаватли уйларнинг орқа томонида уй қурилиши бошланиб, биринчи қавати битар-битмас тўхтаб қолган ва ҳозирда хароба, ташландиқ жойга айланган, каттагина майдон эътиборимизни тортди. Тахминан бир гектарга яқин жойнинг бир бурчаги чиқинди ташланадиган ҳудудга айланибди.\nМаълумки, 2018 йилдан буён “Обод қишлоқ” ва “Обод маҳалла” дастури доирасида мамлакатимизда қурилиш ва ободонлаштириш ишлари жадал олиб борилмоқда.\nАммо Тошкент вилояти, Зангиота туманидаги “Файз” маҳалласи бу йўналишдаги ишлардан четда қолганга ўхшайди. Маҳаллий аҳоли тилида “Мясокомбинат” номи билан аталадиган бу жойга мутасаддилар умуман эътибор қаратишмаяпти. Бу ердаги коммунал хизмат кўрсатиш, йўллар ва кўпқаватли уйлар атрофидаги манзара шундай дейишга асос бўлади.\nУзоқ йиллар истиқомат қилиб келаётган одамларнинг айтишича, 1980 йилларда бу жойлар обод маскан бўлганди. Ҳудудда Тошкентдаги энг катта гўштни қайта ишлаш корхоналаридан бири — “Тошкент гўшт комбинати” фаолият кўрсатарди. Аҳоли иш билан банд эди. Ўша пайтларда йигирмага яқин 4 қаватли уй, савдо ва маиший хизмат кўрсатиш масканлари қурилганди. Йиллар ўтиб “Тошкент гўшт комбинати”нинг фаолияти тўхтагач, гўё бу ерда ҳаёт бир нафас тўхтагандай бўлди.\n15- ва 19-кўпқаватли уйларнинг орқа томонида уй қурилиши бошланиб, биринчи қавати битар-битмас тўхтаб қолган ва ҳозирда хароба, ташландиқ жойга айланган, каттагина майдон эътиборимизни тортди. Тахминан бир гектарга яқин жойнинг бир бурчаги чиқинди ташланадиган ҳудудга айланибди. Буни чиқиндилар уюмидан билдик, на бир чиқинди ташланадиган идиш бор, на бир девор билан ўралган, на олиб кетадиган эгаси бор… Қолган ҳудудда кесилган дарахт шохлари, бетон бўлаклари, хуллас, бир уюм ахлатхонадан қўланса ҳиди анқийди.\n— Ёшим 67 да, шу ерда истиқомат қиламан, — дейди З.Шарипова. — Сиз кўриб турган чала қурилиш 1986 йилларда бошланганди. Кейин тўхтаб қолди. Ўшандан бери аҳвол шу, ёз ойлари қўланса ҳидига туриб бўлмайди. Турли юқумли касалликлар тарқаладиган маконга айланган. Ҳеч кимнинг иши йўқ.\nБу жойнинг ёнидан каттагина ариқ оқади. Ёз жазирамасида одамларнинг ариқ бўйида салқинлашини қўя туринг, улар юрак ҳовучлаб ўтиришади, болалар билиб-билмай сув ичиб қўймасин ёки чўмилмасин деб. Ариқнинг атрофидаги ахлат йиғилиб қир ҳосил қилган.\n— Телевизорда жойларда қилинаётган ободончилик ва бунёдкорлик ишларини кўриб: “Бизнинг ҳам маҳалламиз ободонлаштирилса”, деб ҳавас қиламиз, — дейди 82 ёшли Рима исмли онахон. — Бу жой 30 йилдан бери ташландиқ. Бунинг ўрнида болалар майдончасими, спорт мажмуасими, хуллас, нимадир қурса бўларди. Ўзингиз кўриб турибсиз, кўпқаватли уйларда яшайдиган болалар учун тайинли ўйин майдони йўқ. Ҳозир бу ерда кемирувчи жониворлар ва турли ҳашаротлар кўпаймоқда.\nОнахоннинг гапида жон бор. Бу жой спорт мажмуасими ёки болалар майдончаси қуриш учун жуда қулай. Сабаби электр, газ, сув, иссиқлик таъминоти ва канализация тармоқлари мавжуд.\nҚурилиши тўхтаб қолган уй, ташландиқ ҳудуд ҳақида маълумот олиш мақсадида маҳалла фуқаролар йиғини идорасига кетаётганимизда йўлда кўлмакларни айланиб ўтиб, мактабга келаётган болаларга кўзимиз тушди. Буни қарангки, ташландиқ ернинг ёнгинасида 44-умумтаълим мактаби бор экан.\nЭрталабки соат 9:00 да “Файз” маҳалласи идорасида ҳеч ким йўқ, эшиги қулф. Биз маҳалла раиси ёки мутахассислари келиб қолар, деган ўй билан 2 соат, яъни соат 11:00 га қадар кутдик, аммо на маҳалла раиси, на профилактика инспектори ва на бирор-бир масъул ходимдан дарак бўлмади.\nЭнди тасаввур қилинг, бир фуқаро маълумотнома олиш ёки бирор бошқа масала юзасидан маҳалла раисиними, профилактика инспекториними излаб келса, сарғайиб 2 соатдан зиёд вақт кутса-ю, улардан дарак бўлмаса… Одамларда маҳаллага, профилактика инспекторига бўлган ишонч қоладими?!\nҚурилиши битмай қолган уй, қаровсиз жой бўйича саволларимизга жавоб олиш мақсадида Зангиота туман ҳокимлигига йўл олдик.\nТуман ҳокими топшириғи билан ҳокимнинг қурилиш масалалари бўйича муовини Аваз Мавлянов “Файз” маҳалласидаги қурилиши тугалланмай қолган уй бўйича бизга маълумотларни тақдим этди.\nМаълум бўлишича, туман ҳокимининг 2017 йил 8 сентябрдаги 2203-сонли қарорига асосан, қурилиш ости майдони 866,97 кв.м бўлган ва қурилиши тугалланмаган кўпқаватли уй туман ҳокимлиги тасарруфига ўтказилган. Ушбу битмаган бино-иншоотни тадбиркорга бириктириш юзасидан Тошкент вилояти доимий комиссиясига мурожаат қилингани ҳам айтилди, аммо қачон мурожаат қилинган, деган саволимиз барибир очиқ қолди.\nШунингдек, Ўртаовул ҳудуди бош режаси тасдиқлангандан сўнг ушбу қурилиши битмаган бино ер майдонида замонавий кўпқаватли уйлар қурилиши 2020 йилга режалаштирилаётган экан.\n« Янги марказлар ҳам мижоз, ҳам муассаса учун қулайликдир\nГазета — тарих яратувчиси »\n«Ramazon aytib keldik eshigingizga…» 237 views


17 январ 2021, Тошкент вақти: 09:21\nРоссиялик таниқли кекса ҳуқуқ фаоли Людмила Алексеева Европа Парламент ассамбелияси кенгаши тарафидан Вацлав Ҳавел номидаги мукофот билан тақдирланди.\nСобиқ совет даври диссиденти ва Россияда энг ҳурматли инсон ҳуқуқлари ҳимоячиси 88 ёшли Алексеевага мукофот 28 сентябрь куни Страсбургда кенгаш сессияси пайтида топширилди.\nАлексеева совет диссидентлик ҳаракатига 1960 йилларда қўшилган ва Москва Ҳелсинки гуруҳига асос солган.\n1977 йилда Қўшма Штатларга муҳожиратга чиқиб кетишга мажбурланган Алексеева 1989 йилда Россияга қайтиб, фаолиятини давом эттирган.\nҲар йили топшириладиган 60 минг евролик (66 минг АҚШ доллари) мукофот “Европа ва ундан ташқарида инсон ҳуқуқларини ҳимоя қилиш йўлида фуқаролик жамияти фаолиятини амалга оширган” шахслар ва ташкилотларга берилади.\nМукофотни бундан уч йил аввал Европа Парламент ассамблеяси кенгаши Прагадаги Вацлав Ҳавел кутубхонаси ва Чехянинг “Хартия 77” ташкилоти билан ҳамкорликда таъсис этган.


С начала работы biznes-daily.uz 9 402 579\n“Ховренко номидаги Самарқанд вино комбинати” акциядорлик жамияти Кузатув кенгашинининг 2019 йил 28 февраль кунидаги йиғилиши қарорига биноан жамият акциядорларининг навбатдан ташқари умумий йиғилиши 2019 йил 15 март куни Самарқанд шаҳри, Маҳмуд Қошғарий кўчаси, 58-уйда ўтказилишини, йиғилиш соат 10.00 да бошланишини, акциядорларни рўйхатга олиш соат 9.00 да бошланишини маълум қилади.\nЖамият акциядорларининг навбатдан ташқари умумий йиғилишига шахсини тасдиқловчи ҳужжат, вакиллар эса нотариал тартибда тасдиқланган ишончнома билан келишлари шарт.\nЖамият акциядорларининг навбатдан ташқари умумий йиғилиши бўйича тайёрланган ҳужжатлар билан танишиш учун қуйидаги манзил бўйича мурожаат қилишингиз мумкин: Самарқанд шаҳри, Маҳмуд Қошғарий кўчаси, 58. Телефон: 233-07-07.\nЖамият Кузатув кенгашининг 2019 йил 28 февраль куни ўтказилган йиғилишида қимматли қоғозлар эгаларининг рўйхатини тузиш тўғрисида қарор қабул қилинди.\nАкциядорларга навбатдан ташқари умумий йиғилиш ўтказилиши ҳақида хабар бериш учун акциядорлар реестри ёпилган сана: 2019 йил 28 февраль.\nАкциядорларни навбатдан ташқари умумий йиғилишда қатнашиш учун акциядорлар реестри ёпилган сана: 2019 йил 11 март.


Видео: Ота 4 ёшли қизчасини ёлворишларига қарамасдан калтаклади. Энди у жазоланадиHaqida.net\nHome Dunyo Видео: Ота 4 ёшли қизчасини ёлворишларига қарамасдан калтаклади. Энди у жазоланади\nKun.uz ҳуқуқшуноси Хушнудбек Худайбердиев бу вазиятга тўхталиб ўтди.\nБу ҳолатга биринчи навбатда Оила Кодексининг 79-моддаси бўйича қаралади. Бу моддага кўра, ота-оналик ҳуқуқини суиистеъмол қилса, болаларга нисбатан шафқатсиз муомалада бўлса, жумладан жисмоний куч ишлатса ёки руҳий таъсир кўрсатса, ота-оналик ҳуқуқидан маҳрум қилиш назарда тутилади.


Обама Ғазо можаросидан чуқур ташвишда\nАҚШнинг янги сайланган президенти Барак Обама Ғазо минтақасида жангларнинг давом этаётганидан чуқур ташвишда эканини баён қилди.\n- Албатта, у ерда давом этаётган можародан чуқур ташвишдаман. Мени кундалик равишда вазиятдан тўла хабардор қилиб туришибди. Ғазо ва Исроилда қурбонларнинг бўлаётгани албатта ташвишли ҳодисадир, - деди Обама.\nЛекин у ҳозирча АҚШ президенти Жорж Буш бўлгани сабабидан вазиятга оид ортиқча изоҳ бера олмаслигини қўшимча қилди.\nОбама 20 январ куни президент сифатида ўз вазифасига киришгач, унинг маъмурияти Яқин Шарқдаги можарони ҳал қилиш бўйича самарали ва изчил уринишларни амалга ошира бошлашини ваъда қилди.\nЯнги президент Оқ уйга келмагунча халқаро масалаларда Жорж Буш АҚШ ҳукумати ва халқининг вакили бўлиб қолишини қайд этди.


Хитой мусулмон давлатларига 400 миллиард доллар сармоя киритган — Ван И | Azon.uz - Ахборот-таҳлилий портал\n790 17:05 23.03.2022\nХитой ташқи ишлар вазири Ван Ининг сўзларига кўра, Хитой мусулмон давлатлари билан ўзаро ҳурмат ва манфаатли ҳамкорликка асосланган қалин алоқаларга эга. Бу ҳақда у Исломободда бўлиб ўтган Ислом Ҳамкорлик ташкилоти саммитида маълум қилди.\nВан И ҳозирда Хитой “Бир камар, бир йўл” ташаббуси доирасида Ислом оламидаги 54 мамлакатга 400 миллиард доллар инвестиция киритганини, 600 дан ортиқ қўшма лойиҳалар устида иш олиб борилаётганини айтган.\n“Хитой Фаластин халқи тарафда туришни давом эттиради ва ушбу муаммонинг тўлиқ ҳамда адолатли ҳал этилиши учун икки давлат тўғрисидаги қарорга асосан йирик халқаро тинчлик конференцияси чақирилишини қўллаб-қувватлайди”, – деган дипломат.\nЖамма ва Кашмир масаласига тўхталар экан, Ван И Пекин мусулмон давлатлари фикрига қўшилишини маълум қилган. Россия-Украина урушига муносабат билдирар экан, вазир Хитойнинг тинчлик музокараларини қўллаб-қувватлашини таъкидлаган.\n“Биз гуманитар ҳалокатнинг ҳамда Украина инқирозининг бошқа минтақа ва давлатлар манфаатларига салбий таъсир кўрсатишининг олдини олишимиз керак”, – деб қўшимча қилган у.\nХитой бош дипломати, шунингдек, Афғонистон масаласига тўхталиб ўтган. Унинг сўзларига кўра, Пекин Афғонистоннинг инклюзив ҳукумат тузиш йўлидаги хатти-ҳаракатларини қўллаб-қувватлайди. Бу тинчлик ва тикланишнинг янги саҳифасини очишда муҳимлиги қайд этилган.\n“Хитой Ислом дунёси билан кўп қутбли дунё, халқаро муносабатларда демократия ва инсоният цивилизациясининг хилма-хиллигини илгари суришда биргаликда ишлашга тайёр”, – деб нутқини якунлаган Ван И.\nШунингдек, саммитда БМТ бош котиби Антониу Гутерриш ҳам нутқ сўзлади. У БМТнинг ИҲТ билан ўзаро ишонч асосида ҳамкорликни қўллаб-қувватлашини маълум қилган. “Биз Украина уруши ва унинг глобал оқибатларидан тортиб ўсиб бораётган тенгсизлик ҳамда инсон ҳуқуқларининг бузилишигача бўлган таҳдидларга қарши биргаликда ишламоқдамиз”, – деган Гутерриш. Шу билан бирга у икки ташкилот дунё маданияти ва бағрикенглик тараққиётида ҳамкорлик қилаётганига эътибор қаратган.\nГутерриш ИҲТнинг муҳим соҳалар, хусусан, халқаро терроризмга қарши кураш, экстремизмнинг олдини олиш ва диний бағрикенгликдаги чуқур ҳамкорликни юқори баҳолади. “Фақатгина биргаликда, барча даражадаги ҳамкорларимиз билан умумий чақириқларга қарши туриш ва барча учун яхшироқ келажак қуриш мумкин”, – деб қўшимча қилган бош котиб.\nХитой Махсус мусулмонлар Ислом Ван И Президент сармоя ИҲТ\n673 17:55 05.07.2022\n492 14:40 05.07.2022\n1025 08:50 01.07.2022\n258 10:16 24.06.2022


Бердиёр ЖУМАЕВ: АЁЛ – ИҚБОЛ – ИСТИҚБОЛ (Бахшида) | ДУНЁ ЎЗБЕКЛАРИ | Mobile Version\n03/08/2016 Ismat Khushev Маданият ва Санъат\nАЁЛ – ИҚБОЛ – ИСТИҚБОЛ…\nМен юқоридаги учта ажойиб каломни бежизга бир-бирига боғлаган ва ўзаро уйқаш ҳолда келтирмаётирман ҳамда ушбу инжа сўзлар силсиласини бекорга сарлавҳага олиб чиқмаётирман. Негаки, ҳар қандай халқнинг, миллатнинг, мамлакатнинг, элнинг, юртнинг бахти-ю саодатини, келажагини-ю истиқболини, қаерда эканлигидан қатъий назар, аёллар ҳамда уларга нисбатан бўлган муносабатнинг қандай эканлиги белгилаб беради. Бу – йироқ кечмишдаям, яқин ўтмишдаям, ҳозирги даврдаям бисёр ва такрор-такрор исботланган ҳамда исботланаётган ҳаққониятдир!\nАйни ниҳоятда муҳим жиҳатларни ақлан англаган ва қалбан ҳис этган ҳолда, анчадан буён ОНАЛАРИМИЗ ҳамда АЁЛЛАРИМИЗ тўғрисида, иқтидорим ва салоҳиятим етгани қадар арзирли бирор бахшида битишни кўнглимга тугиб қўйгандим.\nБундай ўйлаб боқсам, ҳаётимизнинг ушмундоқ муқаддас гуллари, умримизнинг жон-у диллари ҳақида шу пайтгача яшаб ўтган не-не алломалар-у уламолар, не-не донишмандлар-у мутафаккирлар, не-не шоири замонлар-у даҳои давронлар барча таърифлар-у тавсифларни, ҳамдлар-у саноларни, олқишлар-у салламноларни, таҳсинлар-у тасанноларни, айтиб кетган эканлар.\nШундай эса-да, қадим мозийнинг қатларига-ю қаърларига назар солиб, ўзимча нималарнидир топгандай бўлдим ва қоғозга туширдим.\nТангри томонидан яратилган тилсим, хилқат ва мўъжиза саналмиш Аёл ҳақидаги илк каломимни ҳаммамизнинг Бош Онамиз – Момоҳавводан бошламоқчиман. Табаррук диний китоблар – Қуръони Каримда, шунингдек, Инжил, Таврот ва Забурда ҳам ушбу зот дунёдаги энг биринчи Аёл, инсон наслининг Онаси сифатида ҳурмат-эҳтиром билан тилга олинади. Тегишли маълумотларнинг шоҳидликка ўтишлари-ча, у кишининг жуфти ҳалоллари Одамато (Ер юзидаги\nдастлабки Эркак, одам наслининг Отаси)га Яратганнинг ўзлари: «Сенга аталган барча илтифотларим-у мурувватларим заифа бандам бўлмиш Момоҳаввода тажассум топган. Эй, Одам, билгил-ки, меҳрибон, тақводор рафиқадан яхшироқ илтифот-у марҳамат бўлмағай» – дея лутф айлаган эканлар.\nКейин ҳам кўпгина манбаларда Момоҳавво тўғрисида меҳр-муҳаббат ила ҳикоя қилганлар, илк волидаи мукаррамамизни кўкларга кўтарганлар. Жумладан, «Пайғамбарлар тарихи» китобида Бош Онамиз шундай таъриф-тавсифланган эканлар: «Момоҳавво Одаматодек баланд бўйли, сарвқомат ва гўзал бўлиб, сочлари 700 толим қилиб ўрилган, ҳар бир толими яшил, шаффоф қимматбаҳо тошлардан ясалган тақинчоқлар билан безалган, мушк-у анбарлар сепилганди. Бадан териси Одаматоникига қараганда нафисроқ, ранги ҳам тиниқроқ, овози эса, уникидан ёқимлироқ эди».\nДемак-ки, Бош Онамиз – Момоҳавво мафтункорликлари ва мукаммалликлари билан ўзининг эндиликдаги авлодлари – ҳозирги замонамизнинг малакмонанд гўзалларидан зинҳор-базинҳор қолишмаганлар.\nТарихда инсонийлик жамиятининг асосини аёллар қўйган, деган баҳсли даъво мавжуд. Бу тортишувли иддаони элшунослар инсоният жамоасининг ибтидоси матриархатдан бошланган, дея исботлашга интиладилар. Матриархат (лотинча «она» ва юнонча «ҳокимият» сўзлари бирикмаси) бундан ўн минг йиллар илгариги давр бўлиб, ибтидоий жамоа тузумининг иккинчи ва асосий босқичи ҳисобланади. Жамиятда аёлларнинг ҳукмрон мавқега эгалиги, мулк ва мансабларнинг она уруғи бўйича мерос бўлиб ўтиши, никоҳдан сўнг, эрлар хотинларининг уйларига кўчиб ўтиб яшашлари, турмушнинг ҳамма соҳаларида аёллар қўли, сўзи ва фикри устунлиги матриархатлик ҳокимиятининг асосий белгилари ва хусусиятлари эди.\nВақтлар ўтиши билан, аёллар эркакларнинг ижтимоий ҳаётдаги етакчилик, ҳимоячилик, йўлбошчилик ролларини ҳис этиб ва тан олиб, уларга ўз ўринларини бўшатиб берганлар. Лекин-чи, ҳозир ҳам кўпгина оилаларда матриархатнинг баъзи устун кўринишлари сақланиб қолганлигиям бор гап. Ҳатто-ки, кейинги даврларда бундай оилавий ҳукмронликлар жадал суръатда кўпаяётганлиги ва кучаяётганлиги яққол кузатилаётир.\nКечмиш сарчашмаларимизни кавлаштираётиб, шуларга амин бўлдим-ки, замонлар силсиласида, айниқса бизнинг аждодларимиз истиқомат этган ҳудудларда аёлларга анча яхши муносабатда бўлиб келинган экан. Марказий Осиё халқларининг, жумладан, Амударё, Сирдарё бўйларида бундан 30 асрлар муқаддам яшаган ота-боболаримизнинг дастлабки ёзма битиги – «Авесто» (зардуштийлик динининг муқаддас битиги) китобида аёлларнинг ҳамма соҳада фаол ҳамда эркаклар билан тенг ҳуқуқли эканликлари таъкидланган.\nДемак, мазкур асар битилган бундан 3000 йиллар олдинги пайтда ота-боболаримиз хотин-қизларни муносиб равишда эъзозлаганлар, уларнинг фарзанд тарбиялашлари, уқувли бўлишлари, ўзларига хос ва мос турфа ҳунарларни ўрганишлари ҳамда эгаллашлари учун шароит ҳамда имконият яратганлар. Илло, ўша даврлардаям оилалар мустаҳкамлигига жуда катта эътибор қаратилган, никоҳлар бир умрлик муҳрланган ва мустаҳкамланган, қиз болаларни турмушга узатишда уларнинг ва оналарининг изнлари-ю ихтиёрлари ва хоҳиш-истаклари инобатга олинган.\n«Авесто»даги яхшилик ҳамда эзгулик маъбудасининг тимсоли Ардвисура Анахита (Анахита бону) ҳам беқиёс аёл сиймосида акс эттирилгандир. Зардуштийларнинг ободончилик ва фаровонлик маъбудаси ҳисобланган Анахита ёғингарчилик ва ҳосилдорлик илоҳаси сифатидаям эъзозланган. Қадимги ҳайкалтарошлар Ардвисурани бир қўлида олма ёки анор ушлаб турган гўзал аёл шаклида тасвирлаганлар.\nУмуман олгандаям-ки, кўпгина халқларда гўзаллик, ижод, санъат, адолат, меҳр-шафқат, муҳаббат маъбудаларини аёллар тимсолида тасаввур қилиш ва акс эттириш уларнинг улуғлиги ва қутлуғлигидан муҳим нишонадир. Шулардан бири – бетакрор-у бетимсол Афродитага юнон афсоналарида, дастлаб ҳосил илоҳаси, кейинчалик, севги ва гўзаллик маъбудаси, денгиз илоҳаси, денгиз саёҳатчиларининг ҳомийси сифатида сиғинилган. Ривоятларга кўра, Афродита денгиз кўпигидан туғилган.\nАёл сиймосида акс этган яна бир маъбуда – Венера бўлиб, илк бора, у қадимги Румода баҳор маъбудаси ҳамда муҳаббат ва садоқатнинг илоҳаси ҳисобланган.\nКўзлари боғланган, бир қўлида қилич тутиб, бир қўлида тарози ушлаган аёл суратларини ёки ҳайкалларини кўпчилик кўрган бўлса\nкерак. Бу – адолат ҳамда қонунчилик илоҳаси – Фемидадир. Қадимгилар инсон ҳақ-ҳуқуқларини ҳимоя қилувчи одиллик, холислик ҳамда ҳалоллик маъбудасини юқоридаги сингари ҳолатдаги беғубор ҳамда соф гўзал аёл тимсолида кўрганлар ва орзулаганлар.\nЧиройли аёллар қиёфасидаги Артемида, Афина, Геката, Гемера, Деметра, Ирида, Персефона, Фортуна сингари ҳамда бошқа турли-турфа жабҳаларнинг илоҳалари ҳам шулар жумласига киради.\nТурон – Туркистон – Марказий Осиё кечмишида ҳам маъбудалар қадар иззат-икром топган машҳур ва улкан момоларимиз кўп ўтганлар. Асрлар қаъридан шон-шуҳратлари бизнинг кунларимизгача етиб келган Тўмарис, Рахшона, Барчиной, Бибихоним, Гулбаданбегим, Нодира, Увайсий, Зебуннисо сингари қаҳрамон ва даҳо момоларимиз ёки Широқ, Спитамен, Жалолиддин Мангуберди, Маҳмуд Торобий, Амир Темур, Улуғбек, Алишер Навоий, Заҳириддин Бобур, Бухорийлар, Термизийлар, Самарқандийлар, Аҳмад ал-Фарғоний, Абдулла Қодирий ва бошқа шулар сингари эл-юрт довруғини жумлаи жаҳонга ёйган боболаримизни тарбиялаб етиштирган оналар ҳеч қандай илоҳалардан кам эмаслар. Уларга – Ватан равнақига, эл ривожига ҳамда миллат тараққийсига муносиб ҳиссаларини қўшган барча оналаримиз ва момоларимизга ҳар қанча саждалар қилсак оздир!\n«Халқ – аёлдан, мамлакат эса, оиладан бошланади» – деган ажойиб нақл бор тилимизда ва элимизда. Зеро, аёлсиз ҳаёт бўлмаганидек, унингсиз оила ҳам йўқдир. Яна ниҳоятда тўғри таъкидланганидек: оилани оила, мамлакатни мамлакат, юртни юрт қиладиган олий зот ҳам аёлдир.\nШундай экан, фурсатдан фойдаланган ҳолда, мазкур битигимизда аёл ва табиатнинг шоҳ асари аталмиш оила мавзусида фикр юритмоқчиман. Муқаддас ислом динимизнинг табаррук манбалари ҳисобланмиш Қуръони Карим ҳамда Ҳадиси шарифларда бу қутлуғ масалага ниҳоятда катта эътибор қаратилгандир. Қуръони Каримнинг бутун бошли «Нисо» сураси, саксонга яқин оятлари, юзлаб ҳадислар уйланиш ва оила тутишга бағишланганлиги-да бундан ёрқин далолат. Дини исломда оила қуриш мамлакат тузиш қадар зарур ва аҳамиятли ҳисобланиши ҳам шундан.\nҚуръони Карим «Бақара» сурасининг 223-ояти шундай тафсир этилади: «Хотинларингиз сизларнинг экинзор ерларингиз бўлади.\nЗироат ерлари уруғ сепганда самара беради. Хотин ҳам экинзордир ва ҳосили – фарзанд. Бас, ўз хотинларингиз билан фарзанд ниятида алоқа қилинг ва келажакда ўзларингиз учун фарзанд тарбияланг. Худодан қўрқинг, унинг назарига илинмангиз. Бас, туғилиш ва висол учун берилган қувватни бекор қолдирманг ва зое қилмангиз!».\nҲазрат Муҳаммад пайғамбаримизнинг севикли саҳобалари Анас ибн Молик – Абу Ҳамзадан шундай ҳадис келтирадилар: «Набий (соллаллоҳу алайҳи васаллам) дедилар: «Худо ҳаққи, мен сизлардан ҳам кўпроқ парҳезкор ва Худодан қўрқадиган одамман, лекин рўза тутаман, ифтор қиламан, намоз ўқийман, ухлайман ва уйланаман. Ким бу суннатдан юз ўгирса, у менинг умматим эмас». Яна бир саҳоба – Абу Ҳурайрада шундай ҳадис мавжуд: «Набий (соллаллоҳу алайҳи васаллам) дедилар: «Сизларнинг энг ёмонларингиз хотин олмаган одамлардир».\nЮқоридагилардан ҳам кўриниб турибди-ки, оила қуриш ва фарзандлар кўриб, уларни тарбиялаш ҳар бир муслим (мусулмон эркак) ҳамда муслима (мусулмон аёл) учун ҳам қарз, ҳам фарздур.\nҚуръони Карим «Рум» сурасининг 21-ояти шундай шарҳланади: «Сизларга (Оллоҳ таоло) ўз жинсларингиздан жуфт яратди, токи, сиз ўз жуфтингиз билан ором топингиз. Хотинлар ва эрларингиз ўртасида муҳаббат ва меҳрибончилик эҳсон қилди». Ёки «Бақара» сурасининг 228-оятида шундай дейилади: «…ва яхши амалларда улар (аёллар) учун зиммаларидаги эрлари олдидаги бурчлари баробарида ҳуқуқлари ҳам бор ва эркаклар учун (аёллар) устида бир даражада (имтиёз) бор» – яъни, эр билан хотиннинг оилавий турмушдаги бурч ва ҳуқуқлари тенг бўлиб, фақат эрнинг имтиёзи оила бошлиғи эканлигидадир.\nМана, айни даъватлар-да муқаддас китобимизда аёлларга нақадар муносиб баҳо берилганлигидан далолатдир. Зеро, ислом дини оналар, аёллар бениҳоя улуғланган диндир. Илло, «Жаннат – оналар оёғи остида!» мазмунидаги оламшумул эътироф ҳам-ки, унга тааллуқли эканлиги бежиз эмас.\nXX аср бошида яшаб ўтган йирик маърифатпарвар олим Ризоуддин ибн Фахруддин дини ислом шариати аҳкомидан келиб чиққан ҳолда ёзилган ўзининг «Оила» асарида шундай дейди: «Оиланинг асл устуни хотундир. Зеро, эркаклар хулқ-у тарбия хусусида хотунлардан бошқа ҳеч бир кимсага бўйсунмаслар. Ҳатто буюк мактабларда-ю олий фикрли одамлар ҳузурида илм олувчилар ҳам оналаридан олган тарбиялари\nбилан яшарлар ва бу тарбияни сўнгги кунларига қадар сақларлар. Шу сабабдан ҳам, файласуфлардан бири: «Инсонлар ҳар вақт хотунлар истагани каби бўлажаклар, агарда буюк ва фазилатли одамларга эҳтиёжингиз бўлса, хотунларга буюклик ва фазилат ўргатингиз» – демишдир… Инсонларнинг саодатлари тарбияга боғлиқ бўлиб, тарбия ҳам хотунлар қўлидадур. Шунинг учун, умуман халқни тарбияли қилиш учун хотунларни тарбияламоқ ҳамда шу тарбияни болаларга ҳам бера оладиган даражага олиб бормоқ лозим… Зеро, онадан олган тарбиясини бола умри борича унутмас».\nУшмундоқ мазмундаги фикрларни яна давом эттирадиган бўлсак, демак, кичкина бир мамлакат мисолида бўлган оилани бутун идора қилиш аёл зотининг бошида эканлигидан, унинг вазифаси оз эмас, балки бир мамлакат ишидек улуғвордир. Оила аъзоларига гўзал тарбия бермоқ, уйдаги кирим-чиқимларни тартиб-интизом билан тутмоқ, оиланинг ҳар бир аъзосига ўзига муносиб хизмат тайинлаб, ишлатмоқ, улар орасида ихтилоф чиққанида икки тарафни ҳам мамнун этарлик даражада келиштирмоқ, қўшнилар ёки бошқалар билан оила ўртасида совуқлик тушганида дўстлаштирмоқ каби мураккаб масалалар унинг зиммасидадур.\nЯна айтадилар-ки: «Хотун фақирликка қарши аскардир, Ватани – уй, истеҳкоми – тиришқоқлик, фани – ҳарбий тутум, қуроли – игна билан қайчидир».\nЮқоридаги ушбу мулоҳазалар бундан юз йилнинг нари-берисида билдирилган эса-да, уларнинг асосий қисмини айни кунларимиз учун-да дастуриламал этсак, шубҳасиз, арзигай…\nДемак, ақлли аёл оиланинг аҳволини яхшилаш борасида тадбиркорлик кўрсатади, ҳар ишда меъёрли бўлади, эрининг кўнглини олади, унинг ота-онасига, қариндош-уруғлари, дўст-биродарларига ҳурмат-эҳтиром кўрсатади, эри ёмон кўрган одамлар билан, асло мулоқотларда бўлмайди, турмушда қўлидан келганича тежамкорликни сақлайди, исрофгарчиликка йўл қўймайди, эрининг молини кўз қорачиғидек асраб, уни янада кўпайтириш чораларини кўради, фарзандларини эл-юртга муносиб қилиб тарбиялашда эрига яқиндан ёрдам кўрсатади ҳамда мадад беради.\nМаълумки, эр-хотинлар узоқ йиллар бирга яшаб, бир-бирларининг ғам-ташвишларига шерик бўладилар, яхши-ёмон кунларни ҳамроҳликда бошдан кечирадилар. Мана шу жараёнда, албатта улар ўртасида ҳар хил\nгаплар ўтиши мумкин. Бундай вазиятда қандай иш тутиш кераклиги ҳақида мутафаккирларимиз шундай дейдилар: «Эр-хотин бир-бирини хафа қилиб, қаттиқ муомала қилса, бир томон ўзини эшитмаганга олсин ва жаҳлини ичига ютсин. Бошқа куни эса, ширин сўз ва ҳалимлик билан умр йўлдошига: ўша қилган ишинг номуносиб эди, бундай ҳаракатларни бошқа қилмагин» – дея тушунтирсин. Ана шу яхши муомалани муроса-ю мадора дейдилар».\nИслом дини, хусусан, эркакларни муроса-ю мадорага даъват қилади, «Нисо» сураси 19-оятининг тавсифи бундай: «Эй, аҳли ислом кишилари! Ўз хотинларингиз билан яхши муомала қилинг. Агар уларга нисбатан меҳрингиз бўлмаса ҳам (сабр айланг ва яхши муомалани тарк қилманг). Зеро, Оллоҳ таоло сизлар ёмон кўрган нарсада кўп яхшиликларни қилиб қўйган бўлиши мумкин».\nИбн Умар (розийаллоҳу анҳу) ривоят қиладилар: «Набий алайҳиссалом дедилар: Аёллар ҳақида васиятимни қабул қилинглар ва улар билан муроса этинглар (чунки аёл эркакнинг қовурғасидан яратилган), яъни уларнинг хулқи ҳам қовурға суягига ўхшаб эгилган, тўғриламоқчи бўлсанг – синиб кетади, ўз ҳолига қўйсанг – шу эгрилигича қолади. Бас, аёлларнинг ҳақларига қилган васиятимни қабул айлаганларингиз ҳолда, улар билан муроса-ю мадора қилинглар».\nБуюк олмон шоири Иоган Вольфганг Гёте ана шу мазмундаги ҳадисдан илҳомланиб, у ҳақда қуйидаги ажойиб шеърини битгандир:\nУлар қийшиқ қовурғадан яралган, ахир.\nНетсин, Оллоҳ яратибди уларни шундоқ,\nСиниб қолар тўғрилашга уринганинг чоқ.\nЎз ҳолига қўйсанг – баттар қийшаяди ул,\nОдам ўғли, ўзинг танла, қай бири маъқул?!\nЯхши эмас, синиб қолса битта қовурғанг.\nМиллатимиз даҳоларидан бири Абдурауф Фитрат ўзининг 1915 йилда босилиб чиққан «Оила ёки оила бошқариш тартиблари» рисоласида эр-хотин турмушининг юқоридаги жиҳатларига жуда катта аҳамият беради ва атоқли саҳоба Абу Ҳурайрадан шундай ҳадис келтиради: «Набий алайҳиссалом дедилар: «Хотинларнинг энг яхшилари истасанг – сени шод этадиганлари, амр қилсанг – итоат этадиганлари ва олдиларидан узоқлашсанг – молларингни ва ўз нафсларини сақлай оладиганлари бўлади».\nХотин, ҳақиқатданам, эрининг ҳимоясида бўлса, албатта эрининг қадрига етиши лозим. Унинг яхшиликларини хотирадан чиқармасдан, арзимас айби учун ўзидан хафа қилмоғи тўғри эмас. Қайси-ки хотин бу борада ижобий саъй-ҳаракатлар қилса, эрининг муҳаббати унга зиёда бўлиб, умри хурсандчиликда ўтади, бу дунё ва охиратда мамнун бўлади.\nИбн Аббос (розийаллоҳу анҳу) Пайғамбаримиз ва саҳобалари ўртасидаги шундай савол-жавобни келтиради: «Набий алайҳиссалом дедилар: «Менга дўзах оловини кўрсатдилар, у ердагиларнинг аксарияти ношукур аёллар эдилар». Асҳоб сўрадилар-ки: «Ё Расулуллоҳ, ушбу аёллар Худога нисбатан ношукурлик қилгандиларми?». Ҳазрат жавоб бердилар: «Улар ўз эрларига нисбатан ношукурлик қилганлар. Агарда уларга доимо яхшилик кўрсатсанг-у арзимаган айб сендан ўтса, ношукур хотин: «Мен сендан ҳеч бир яхшилик кўрмадим – деб айтади». Пайғамбар (соллаллоҳу алайҳи васаллам) яна дедилар: «Қайси бир аёл ўлса, эри ундан рози бўлгандагина жаннатга тушади».\nШу ўринда таъкидламоқ жоиз-ки, эр ҳам хотинига мушкул ва оғир ишларни буюрмаслиги даркор. У аёл тоифасининг нисбатан заифлиги ва нозиклигини эътиборга олиши ва шунга қараб муомала қилиши зарур, имкон қадар, уй ишларида-ю турмуш юмушларида жуфти ҳалолига ёрдамлашмоғи жоиз.\nҚуйида Қуръони Карим «Нисо» сурасининг 34-оятини келтирамиз-ки, у оилада эр-хотин муносабатларини янада ойдинлаштиради; «Эркаклар хотинлари устидан раҳбардирлар. Бунга сабаб, Оллоҳ уларнинг бировларини бировларидан (яъни эркакларни аёллардан) ортиқ қилгани ва эркаклар (хотинлари ва оилалари учун) мол-мулкларидан сарф-харажат қилганларидир. Бас, ибодатли-итоатли ва эрлари йўқлигида Оллоҳнинг ҳифз-у ҳимояти\nбилан (эрларининг мол-мулкларини ва ўз иффатларини) сақловчи хотинлар – яхши хотинлардир.\nХотинларингизнинг итоатсизлигидан қўрқсангиз, аввало, уларга панд-насиҳат қилинглар, сўнг (яъни насиҳатларингиз кор қилмаса), уларни ётоқларда тарк қилингиз (улар билан бир жойда ётманг, яқинлашманг), сўнгра (яъни шунда ҳам сизларга бўйсунмасалар), уринглар. Аммо сизларга итоат қилсалар, уларга қарши бошқа йўл ахтарманглар».\nБунинг ишончли манбалардаги изоҳи шундай-ки: ушбу оятда эр билан хотиннинг оиладаги ўрни белгилаб берилган. Шариат ҳукмича, эр, аввало, оиланинг барча молиявий ва маънавий тарафларига жавобгар бўлган, уни четдан бўладиган ҳар қандай хатарлардан-хуружлардан ҳимоя қиладиган шахсдир. Мана шулар эвазига ва эркак киши учун фазилат ҳисобланмиш оғир-босиқлик, оила тебратишдаги тадбиркорлик каби сифатлар сабабли, у оиланинг бошлиғи саналади.\nЯхши хотин эса, диёнатли, эрнинг уйини обод қиладиган ва унга бир умр садоқатли бўлган аёлдир. Агар хотин томонидан оиланинг ёки эр-хотиннинг тинч-тотувлигига рахна соладиган бирон феъл содир бўлса, эрнинг вазифаси, аввало, унга яхшилик билан тушунтириш, тушунмаса – меҳр-у муҳаббатини дариғ тутиш билан ўз норозилигини билдиришдир. Бу ишлар фойда бермаган тақдирдагина хотинга (уни уриб роҳатланиш учун эмас, балки тўғри йўлга солиш мақсадида) қўл кўтаришга рухсат берилади. Лекин, табиий-ки, эрга итоат қилишни ўзи учун бурч, дея билган аёл ва ўзидан қудратли бўлган зот – Оллоҳнинг кўриб турганига имони комил эр мазкур чорагача бормайдилар.\nМазкур ўринда Фитрат домланинг ушбу ҳаётий мисолини келтириб ўтмоқ мақсадга мувофиқ кўринади: «…Шу оятни ёзиб, таржима ва изоҳи билан машғул бўлиб ўтирганимда, бир дўстим мулоқот учун келди. Мен шу мавзуда суҳбат қурмоқни орзиқиб кутар эдим. Бу масалани унинг ҳузурида баён қилиб, оятни ўқиб бердим. У кулиб, эй, Абдурауф, хотинларни уриш ва ҳақоратлаш биз – бухороликларнинг умумий одатларимиздир. Лекин бугунгача бу ярамас ҳаракатимиз шариатга мувофиқ эканини билмасдик. Шукур-ким, бугун сен шу иш шаръий эканини тушунтирдинг. Иншооллоҳ, бундан кейин, хотинларимизни кўпроқ ва яхшироқ урармиз (деди). – Дедим: – Азизим! Масалани тўғри тушунтира олмадим, шекилли! Ислом дини аёлларни уришни маън қилади, балки эркакларга хотинларингизга марҳамат ва мадора кўрсатиб, афв ва эҳтиром қилинглар, дея амр этган. Юқорида мен бу\nмасалани баён қилган эдим. Лекин сенга баён қилган ушбу масала хусусийдир.\nФараз қилайлик-ки, бир ёмон хислатли ва бадахлоқ аёл бор. Бечора эр хотинининг унга адовати борлигини, хотини унинг айшини бузаётганини билиб, унга насиҳат қилади. Хотин қабул қилмайди. Икки-уч кун хотинидан узоқлашади. Хотин шундан ҳам хулоса чиқара олмайди. Шунда, сиз ҳам биласиз-ки, эрнинг хотинига талоқ беришдан бошқа иложи қолмайди. Бироқ ислом дини талоқни ман қилмоқчи бўлиб, эрга талоқ беришга шошилмагин, дея амр қилади. Хотиннинг аъзоларини майиб қилмай ва лат бермай уни озгина ургин, мумкин, ёмон ишдан тавба қилса ва аҳволини ислоҳ қилса.\nМенинг изоҳимдан билдинг-ки, Қуръони Каримнинг ҳукми маслаҳат юзасидан бўлиб, аҳли ислом оилалари учун, хусусан, мусулмон аёлларига буюк марҳаматдир» – ёзади Фитрат домла ва ўз фикрини давом эттириб, тағин айтади: «Мен бу шахсий суҳбатни шунинг учун ёздим-ки, бошқалар ҳам менинг баёнотимни шу дўстимга ўхшаб тушуниб, хотинларини уриш учун баҳона қилиб олмасинлар».\nБизнинг юқоридаги мазмунли иқтибосларга мухлисларимизнинг эътиборларини жалб этишдан мақсадимиз ҳам ушбудир ҳамда орадан, деярли бир аср ўтса-да, мазкур муаммолар долзарблигини йўқотмаганлигини таъкидлашдир.\nҚуйида келтирадиганимиз ибратли мисоллар ҳам эр-хотинлар муносабатларининг ўзига хос инжа ҳамда нозик жиҳатларини кўрсатиб турибди.\nҚуръони Каримнинг («Нисо» сураси)да шундай оят нозилдир: «Аёлларга яхши муомалада бўлинглар».\nАбдуллоҳ ибн Амру ҳазратларидан ҳадис: «Набий (соллаллоҳу алайҳи васаллам) дедилар: «Дунё манфаатдир (яъни дунёдаги ҳар бир нарсанинг бир нафи бордир) ва дунёнинг энг яхши манфаати (неъмати) 6у яхшилик қиладиган ва солиҳа аёлдир».\nОйша (розийаллоҳу анҳо)дан ривоят бор: «Набий (соллаллоҳу алайҳи васаллам) дедилар: «Сизлардан энг яхшиларингиз ўз аҳли аёли билан яхши муомала қилганлардир. Мен ўз аёлларимга сизларга бўлганимдан ҳам кўра хуш муомаладаман».\nОйша (розийаллоҳу анҳо) яна ривоят қиладилар: «Набий алайҳиссалом дедилар: «Энг комил мўминлар хушхулқ ва оиласи билан\nлутф ила муносабат қиладиганлардир. Ўз хотинларига танти кишилар яхшилик қилишади ва номардлари – ёмонлик».\nАббосий халифаларнинг энг машҳурларидан биттаси бўлган Мутаваккил Алий ибн Жаъфарга: «Ер юзида сиздан бахтлироқ кимса ҳеч бўлмас» – деганларида, халифа: «Хато сўзладингиз, гўзал уйи, эзгу хотуни, яхши маишати бўлган инсон бизлардан кўра бахтлироқдир» – дея жавоб берган экан.\nСаҳобалардан бири хотинидан шикоят қилиш учун халифа Умар (розийаллоҳу анҳу) ҳузурига бораётиб, унинг уйидан ҳам Умарнинг хотини қаттиқ овоз билан гапираётганини эшитиб қолиб, изига қайтиб кетаётганида, халифа уни кўриб қолиб, ёнига чақириб олади ва нега уйига келиб, кирмай қайтаётганининг сабабини сўрайди. Саҳоба: «Эй, амиралмўминин! Хотуним аччиқ сўзли бўлганидан бу ҳақда шикоят қилишга келган эдим, лекин хотунингиз сизга ҳам қаттиқ гапирганини эшитиб, бу қайғудан халифанинг ўзи ҳам соқит эмас экан, дея қайтиб кетаётгандим» – дейди.\nБунга жавобан, халифа Умар: «Эй, қариндош! Хотунларимиз уйларимизни ювиб-супурарлар, кийим тикиб, устимизга кийдирарлар, емоқ-ичмоқларимизни ҳозир қиларлар, кирларимизни юварлар, болаларимизни тарбия этиб – ўстирарлар, қайғули пайтларимизда кўнглимизга тасалли берарлар, шунинг учун, бизларнинг ҳам устимизда уларнинг улуғ миннатлари борлиги рост.\nЭнди динимизга зарар келтирмас сувратда, одамгарчилик билан баъзи вақт ҳурматимизни жойига қўйиш борасида бирор камчиликка йўл берсалар, шуни афв қилиш керакмасми?» – деган экан. Саҳоба уйига келиб, ушбу можарони хотинига айтганидан сўнг, у айни воқеадан тегишли ибрат олиб, умри борича эрига итоат этишга аҳд айлабди.\nНизомиддин Мир Алишер Навоий ҳазратлари ўзининг «Маҳбуб-ул-қулуб» («Кўнгилларнинг севгани») асаридаги: «Кадхудолиғ (уйланганлик) сифати ва хотунлар зикрида» – дея аталган 37-фаслида ушмундоқ демишлар:\n«…Аммо, унинг (оиланинг) кайфиятида фарқлар бордур: эр билан хотун бир-бирига мос тушса, ўртада бойлик ва саранжомлик бўлур. Уй безаги ундан ва уйланганнинг тинчиши ундан. Ҳусни бўлса, кўнгилга ёқимли бўлур, яхшилиги бўлса, жон озиғидир. Оқила бўлса, турмуш интизомли ва рўзғор керак-яроғи тартибли ва саранжомли бўлади. Киши бу хилдаги жуфтга эришса, балки бундай бахт қўлига тушса, яширин ғам ва кулфатда сирдош ва ҳамдаминг\nбўлур, махфий ва яширин дард ва машаққатда ҳамнафас ва маҳраминг бўлур. Турмушдан ҳар жафо етса, ҳасратдошинг ул ва айланувчи осмондан ҳар бало келса, кўмакдошинг ул. Кўнглинг ғамидин у ғам чекади, баданинг заифлиги ва ҳорғинлигидин у қийналади…\nНосоз жуфт уй учун ҳам очиқ, ҳам яширин қўрқинчли касалликдир. Уятсиз бўлса, кўнгил ундан озорланади, ярамас бўлса, руҳ ундан азоб тортади. Тили ёмон бўлса, куёвнинг кўнгли яраланади, ёмон ишлик бўлса эрга юз қоралик келади. Майхўр бўлса, уй ободлиги йўқолади ва бузуқи бўлса, уй ичи расвогарликка айланади».\nУмуман, улуғ шоир бобомиз ўзининг улкан ва бетакрор ижодида аёллар, маъшуқа-ёрлар ҳақида кўп ва хўб айтганлар. У киши лутф айламишларким: пок хотунлар оёқларининг излари юзта нопок эрларнинг ўзларидан ҳам аълороқдир. Ул зот яна демишларким: Яхши хотунлар сафоий рўзғори қуёш нурига мисолдур ва шамснинг муаннас экони мунга дол:\nЯхши хотунлар сафоий зуҳдидин,\nОлам ичра, гар ёруғлик бўлса фош.\nЯъни яхши аёллар оиласининг ҳаёти қуёш нури каби порлоқдир, чунки, араб тилида «қуёш», «шамс» сўзлари ҳам аёл жинсидаги атамалар ҳисобланади.\nШарқ аёллари азал-азалдан ўзларининг иффатлари ва ҳаёлари билан ибрат-у намуна кўрсатиб келганлар. Демишлар-ки: иффатли бир хотун фақир бўлса-да, маънавий қиймати энг юқоридир. Иффатсиз хотунлар, нақадар бой бўлсалар-да, кўринишда яна фақир ва қадрсиздирлар. Бўйинларингизга таққан олтинларингиз, бошларингизга, кўкракларингизга қадаган гавҳарларингиз, ҳатто кисса тўла пулларингиз бўлса-да, иффатни сотиб олиш мумкин эмасдур. Иффат бир зўр бойликдир-ки, унинг баҳосини чекламак ҳеч бир мумкин эмасдир. Хотунлар гўзалликлари-ю сулувликлари, бойликлари-ю молларига эмас, иффатлари билан қувонишлари керак. Шу ўринда Абу Ҳурайранинг қуйидаги ҳадисини келтирмоқ\nжоиздур: «Жаноб Расулуллоҳ (соллаллоҳу алайҳи васаллам) шундоқ дедилар: «Ҳаё – имондандур, имон эса – жаннатдадур, ҳаёсизлик жафодур, жафо эса – дўзахдадур».\nФитрат жаноблари ушбу хусусда фикр юритиб, шундай ёзадилар:\n«Мўминлик ва иффат, диёнат ва номус – бир оиланинг садоқати ва барқарорлиги учун ҳам лозим ва зарурдир… Иффат ва номуснинг ҳимояси эрга ҳам, хотунга ҳам лозим. Чунки аёл эрига ўз иффатини ҳимоя этиш учун аҳд-у паймон қилган, эр ҳам ана шундай аҳдни ўз бўйнига олади».\nҚуръони Карим ҳам ушбу вазифани эркак ва аёлларга баробар амр қилади. Ҳатто, аввал, эркакларга, кейин, аёлларга хитоб этган. «Нур» сурасининг мазкур масалага бағишланган 30-, 31- оятлари шундай тафсирланади: «Эй, Муҳаммад! Аҳли ислом эркакларига айтгин: ошкор ва яширин кўзларини ҳаромдан ёпсинлар ва нафсларини ҳаромдан тийсинлар. Бу ҳаракат уларнинг ўзларига покизароқ, яхшироқ кўринади. Худованди олам қилинган ҳар бир ишдан хабардордир. Аёлларга ҳам айтгин: кўзларини ва ўз нафсларини ҳаромдан сақласинлар».\nУшбу ояти шарифдан маълум бўлади-ки, мўминлик ва номус ҳимояси, аввалан, эркакларга, кейин, аёлларга вожиб бўлган. «Ўз хотинларини номус муҳофазасига мажбур этиб, ўзлари ҳар доим номус ва иффатларини бегона аёллар олдида оёқости қиладиганлар билиб қўйсинлар-ки, бировга зулм қилиб алдасалар, ўзлари ҳам алданиб қоладилар» – дейдилар Абдурауф Фитрат домла ушбу хусусда тўхталиб.\nШарқнинг буюк алломаларидаи бири – Саъдий Шерозий аёлларга нисбатан улуғ муносабатини шундай ифодалайди:\nХотин бўлса, қобил ҳамда ақли расо,\nЭрни шоҳ этар, гарчи у бўлса гадо.\nЯна қардош туркий миллатларимиздан бирининг қуйидаги нақли нақадар топиб айтилганига эътиборингизни қаратмоқ истадик:\nЯхши хотин тентак эрни эр қилар,\nЁмон хотин яхши эрни ер қилар!\nХуллас, узоқ кечмишимизда аёлнинг оиладаги беқиёс ўрнига ва ролига катта аҳамият берилгандир. «Аҳли аёлларини улуғлаганлар – улуғ кишилардир» – деган бетакрор гапни боболаримиз ҳам айтиб кетганлар. Албатта ўз жуфти ҳалолининг меҳр-муҳаббатидан баҳраманд бўлган эркак ҳам шунга муносиб муносабатда бўлишга интилади. Заҳириддин Муҳаммад Бобурдек салтанат подшоҳи ва шеърият шоҳи ҳам ўзининг суюкли хотини Моҳимбегимга тан бериб: «Сенинг қалбингнинг қулиман» – дея эътироф этади ҳамда мана шу ажойиб аёлини отига миндириб, ўзи унга жиловдорлик қилгани ҳолида, анча йироқ йўлни яёв босиб ўтади…\n…XX аср ўзбек адабиётининг ҳам мумтоз, ҳам замонавий даҳолари ҳисобланган улкан адибларимиз Абдулла Қодирий, Чўлпон ҳамда Ойбек асарларидаям миллатимиз оналари ва қизларимизнинг ажойиб образлари яратилиб, уларнинг турмушларига кенг ўрин берилгандир. «Ўтган кунлар», «Меҳробдан чаён», «Кеча ва кундуз», «Қутлуғ қон» романларининг ҳаммасида ўзбек аёллари алоҳида меҳр-муҳаббат билан тасвирланади, уларнинг оилалари ва фарзандлари йўлидаги фидойиликлари, севги ва муҳаббат бобидаги вафодорликлари ҳамда садоқатлари ҳаққонийона мадҳ этилади. Булардан ҳар қанча улгу ва намуна олса арзигуликдир.\n«Эрни эр қилувчи ҳам, қаро ер қилувчи ҳам хотин», «Эр подшо бўлса, хотин вазирдир», «Эр-у хотин – қўш ҳўкиз», «Эр – бош бўлса, хотин – бўйин» сингари доно ҳикматлар ҳам халқимизнинг минг йиллар оша ҳаётий тажрибаларида такрор-такрор исботини топган ҳақиқатлардир.\nХуллас, бу шундайин бир туганмас мавзудир-ки, аёл ва оила ҳақида яна қанчалаб китоблар ёзиш мумкин эса-да, уларнинг таърифлаб-у тавсифлаб, асло ниҳоясига етиб бўлмагай. Шу ҳақдаги фикрларимни асримизнинг даҳо ёзувчиси Чингиз Айтматовиинг қуйидаги ибратли гапи билан мухтасар этмоқчиман: «Яхши хотин ёмон эрни ўртача даражага олиб чиқади, ўртача эрни яхши қилади, яхши эрнинг номини оламга достон этади».\nБундан ўттиз-қирқ йилларча илгари хотин-қизлар эмансипацияси, деган баландпарвоз гап бўларди. Аёллар озодлигини англатувчи айни тушунча шўролар даврининг энг муҳим ютуқларидан бири саналарди. «Эмансипация» аслида лотинча сўз бирикмаси бўлиб, бизнингчасига:\nжабр-зулмдан, қарамликдан, хурофотдан қутулиш, эркинликка чиқиш мазмунларини англатар экан. Хўш, мана шу маънолар нуқтаи назаридан олганда, собиқ СССРда аслидаям шундаймиди?! Албатта йўқ! Октябрь «инқилоби» хотин-қизларга берган айни «ҳурлик», «тенг ҳуқуқлилик» фақатгина оғизларда-ю қоғозлардагина бўлгани яхши маълум. Бундай «эркинликлар»дан, биринчи навбатда, мислсиз жабр кўрганлар ҳам ўзбек аёллари эканлиги сир эмас.\nСовет тузуми, энг аввало, бизда асрлар оша шаклланиб, амал қилиб келган оилавий муносабатларга ҳамда мувозанатларга рахна солди. Уйда, рўзғорда эркаклар мавқеига ва ўрнига путур етди, «тенг ҳуқуқлилик» даъво қилиб, ўзаро кўнгил қолдиришлар бошланди. Аёлларни фирқага, комсомолга, давлат хизматлари ва жамоатчилик ишларига жалб этиш ниқоби остида уларнинг шаъни-ҳамияти хўрланди. Улкан шоиримиз ўша пайтлари баъзи хотин-қизларимизга қарата: биз сизнинг юзингиздан чиммат пардасини олганмиз, ҳаё пардасини эмас – дея бекорга куйинмаган эди.\nСобиқ иттифоқ замонида оддий аёлларимиз энг кўп озор чекардилар. Улар эрталабдан кечгача дала ишлари билан банд бўлсалар, кечаси уй-рўзғор ташвишларидан бўшамасдилар. Оқибатда, айниқса қишлоқ аёли Яратганнинг ўзи унга инъом этган гўзаллик ва латофатини йўқотди, ўзлигини унутди, арзон ишчи кучига айланиб қолди, «ўттиз ёшга кирмасдан ўтин»га айлана бошлади. Минглаб қони кам аёллар, турли касалликлар билан хасталанган бемор хотин-қизлар, ногирон болалар, майиб-мажруҳ бўлиб қолган оилалар шўро даврининг ҳосиласи сифатида бизга мерос бўлиб ўтди. Хотин-қизларнинг ўзини-ўзи ёқиши, осиши ва бошқа йўллар билан жонига суиқасд этишлари ҳам ўша замонлардан қолган иллатлардир.\nБеҳад таассуфлар ҳамда беадад надоматлар-ки, ҳозирги кунларимиздаям аёлларимизнинг ҳол-аҳволлари билан мақтана олмаймиз. Тан олмоқ даркор: рўзғордаги асосий оғирлик, барибир, хотин-қизларимизнинг зиммаларига тушаётир. Бозор иқтисодиёти, дея аталмиш мураккаб босқичнинг барча қийинчиликлари, энг аввало, турмуш кечириш муаммоларини янада кучайтирди ва кўпайтирди. Ушбу нуқтаи назардан олганда, кўпинча, оилабошилар – эркакларнинг топган-тутганлари билангина рисоладагидек умргузаронлик этиш амримаҳол бўлиб қолди.\nАйни боисдан, моддий, иқтисодий, маънавий томондан хонадонни, фарзандларни қўллаб-қувватлаш учун аёлларимиз ҳам тирикчилик майдонига тушишга мажбур бўлдилар. Оила ташвишлари хотин-қизларимизни узоқ-яқинларга юриб, савдо-сотиқ қилишга мажбур этгани-да айни ҳақиқат. Бундан тўрт йилча илгари шу муносабат билан ёзган шеъримда шундай сатрлар бор эди:\nЭркаклар, йўлдан қочинглар,\nГул эмас, пуллар сочинглар,\nБозорга чиқди хотинлар!\nЭр топгани-ла битмас иш,\nРўзғор тутиш, бола боқиш,\nЧорасин тополмай бояқиш,\nДемак, турмуш машаққатлари сабабли аёлларимиз ноилож олди-сотдига аралашган эканлар, бунга-да, биринчи навбатда, биз – эркаклар айбдормиз.\nҲозирги шиддатли давримиз талабларидан келиб чиққан ҳолда айтиш зарур-ки, эндиликда замонга мос ҳамда хос ҳолда яшамоқ учун мустақил фикрлайдиган, ҳақ-ҳуқуқларини яхши танийдиган, оиласининг, ўзининг ҳамда фарзандларининг манфаатларини ҳимоя қила биладиган аёллар зарурдир.\nЯна шуни унутмаслик даркор: фақат озод, оқила, фозила оналари мавжуд хонадонлардагина ҳақиқий маънодаги билимли, эркин, ватанпарвар ҳамда фидоий фарзандлар ўсажаклар ва улғаяжаклар. Шундай экан, илло, эл-у юртини севган, Ватани йўлида жонини-да аямайдиган улуғ аёлларни тарбиялаб етиштириш ҳар қандай давлат тақдирини ҳал этади.\nЎрни келганда, фурсатдан фойдаланиб, замонавий аёл қандай бўлмоғи керак, деган мавзудаям қисқача тўхталсак. Бу ҳақда турфа касб эгалари, уй бекалари билан суҳбатлашганимизда ҳар хил мулоҳазаларни эшитдик. «Замонавий аёл – вафо қасрининг маликаси, оила ўчоғининг ўчмас алангаси бўлиши зарур» – дейди шоира сингилларимиздан бири. «Оиласига, давлат хизматига, фарзандларига, ўзига қарашни эплаган аёл – замонавий аёлдир» – жавоб қилади муаллималар намояндаси. «Бундай аёлнинг зиммасига умр йўлдоши билан ёнма-ён рўзғорнинг ғорини тўлдириб туриш, ўз устида ишлаш, ўзига қараш, ишниям, турмушниям жой-жойига қўйиш вазифаси юкланади» – дея фикр билдиради зиёлиларнинг яна бир вакиласи.\nЭнди эркакларга қулоқ тутайлик-чи: «Замонавий аёл, албатта олий ёки ўрта махсус маълумотли ёки бирор касбли-ю ҳунарли бўлмоғи даркор. Шу билан биргаликда, ишда фаол, оилада эрнинг, қайнота-қайнотасининг, бошқа яқинларининг кўнгилларидан чиқиши лозим» – ҳисоблайди уларнинг бири. «Ўзига қараб юриш, дид билан кийиниш, бисёр юмушларнинг уддасидан чиқиш – замонавийликнинг муҳим белгиларидир. Афсуски, бу – кўпчилик аёлларимизнинг қўлидан келмайди» – дейди иккинчиси. «Замонавий аёл бўлиш учун ҳамма нарсага улгурмоқлик даркор» – дея фикр билдиради учинчиси. «Аёл ишлаши керакми, йўқми?» – деган саволга ҳам турлича тоифадаги кишилардан турфача хил жавобларни олдик.\nБизнингча эса, ҳар томонлама мукаммалликка интилган ва, мумкин қадар, ушмундоқ мартабага эришган ҳар бир аёл замонавийдир. Аёлнинг ишлаш-ишламаслиги масаласига келсак, буни оиланинг шарт-шароитидан, фарзандларнинг ҳолатидан ва вазиятидан, аёлнинг имкониятидан ва салоҳиятидан келиб чиққан ҳолда ҳал этмоқ лозим.\n…«Оламда аёл мадҳига достон тугамайдир…» – дея лутф айлаган эди халқ шоирларимиздан бири. Бу борада ул зотдан ўтказиб бирор нарса айтиш қийин. Ҳа, аёлни таърифламоғ-у тавсифламоққа қалам-у калом ожиз. Шундай эса-да, мазкур бахшидамни 2000 йиллар бошида битганим – айни мавзудаги шеъримнинг қуйидаги сатрлари билан ниҳояламоқчиман:\nИлоҳим, бахтимизга дунё тургунича тур,\nАзиз фарзандларингнинг порлоқ иқболини кўр,\nАлланг оламни тутсин, оилангда даврон сур,\nТаъзим, эъзоз, эҳтиром, ҳурмат, хизмат биздандур,\nЎзбегимга доимо ифтихор бўлгин, Аёл!\nЯнги йил совғаси ўрнида – Машҳур қўшиқлардан бир бир шингил – М.Мансурдан\nМосквада 1960 йил ўтказилган Ўзбекистон адабиёти ва санъати декадаси…\n03/08/2016 at 4:02 AM\nQur’onning muqaddasligi bahsli masala. Chunki Quron Usmon halifa tomonida yozdirilgan. 8 varianti bor Quronning. Har qaysi variantda arab millatining milliy manfaati aks etgan. Quron o’zga halqlarni arab millatiga qul qilishga xizmat qiladi.


БМТнинг Озиқ-овқат ва қишлоқ хўжалиги соҳасидаги ташкилоти (ФАО)ни илк марта Хитой вакили бошқаради - Ўзбекистон Республикаси Қишлоқ хўжалиги вазирлиги\nБМТнинг Озиқ-овқат ва қишлоқ хўжалиги соҳасидаги ташкилоти (ФАО)ни илк марта Хитой вакили бошқаради\nРИМ, 23 июнь - /Вазирлик матбуот хизмати/\nБугун Хитой вакили Цюй Дунъюй БМТнинг Озиқ-овқат ва қишлоқ хўжалиги соҳасидаги ташкилоти (ФАО)нинг янги бош директори этиб сайланди. ФАОнинг Бош қароргоҳида ўтказилган навбатдаги сайловда Ўзбекистон делегацияси ҳам иштирок этди.\nАввал Хитойнинг қишлоқ хўжалиги вазирининг ўринбосари лавозимида ишлаган Цюй Дунъюй биринчи турда яширин овоз бериш йўли билан сайланиб, 191 овоздан 108 овоз олишга эришди. ФАОнинг янги бош директори Цюй Дунъюй 2011 йилдан бери ташкилотни бошқариб келаётган бразилиялик Хосе Гразиано да Силванинг ўрнини эгаллайди ва иккинчи муддатга қайта сайланади. Цюй Дунъюй шу йилнинг 1 августидан ўз вазифасини бажаришга киришади.\nФАО раҳбарлигига 3 нафар номзод - Цюй Дунъюй (ХХР), Катрин Жеслен-Ланеель (Франция), Давид Кирвалидзе (Грузия)лар даъвогарлик қилишди. Сайловда Цюй Дунъюйдан сўнг энг кўп овоз тўплаган номзод франциялик Катрин Жеслен-Ланеель бўлди. У 72 та овоз олди. Учинчи номзод грузиялик Давид Кирвалидзе сайловда 12 та овоз тўплай олди.\nФАО нинг 1945 йилда ташкил этилганидан шу вақтга қадар унинг бош директорлари Буюк Британия, Америка Қўшма Штатлар (икки марта), Ҳиндистон, Нидерландия, Ливан, Сенегал ва Бразилиядан сайланган.\nЎзбекистон ФАОга 2001 йилда аъзо бўлган. 2014 йилда ФАОнинг Ўзбекистондаги ваколатхонаси очилиши ва шериклик тўғрисидаги янги келишув имзоланиши билан мазкур ҳамкорлик янги босқичга кўтарилди. 2020 йил 5-7 май кунлари Ўзбекистонда ФАОнинг 32-ҳудудий конференцияси ўтказилиши режалаштирилган.


Ўзбекистон 2030 йилги Осиё ўйинлари мезбонлиги учун ариза топширмади\nСпорт 23:27 / 04.05.2020 14800\nОсиё Олимпия Кенгаши (ООК) хабарига кўра, 2030 йилги XXI Осиё ўйинлари мезбонлиги учун фақат 2та шаҳар ариза топширди. 22 апрель ҳужжат топширишнинг охирги санаси эди ва бу вақтга қадар фақат Доҳа ва Ар-Риёддан ариза келиб тушди.\nҚайд қилиш жоизки, Доҳа 2006 йили XV Осиё ўйинларини қабул қилган эди. Саудия Арабистони эса ҳали бу даражадаги нуфузли мусобақани ўтказмаган.\n2030 йилги XXI Осиё ўйинлари мезбони ҳақидаги қарор 2020 йил 29 ноябрь куни Хитойнинг Санья шаҳрида ўтказиладиган ООК бош ассамблеясида қабул қилинади.\nҚайд қилиш жоиз, 2030 йилги Осиё ўйинлари мезбонлиги учун Ўзбекистоннинг Тошкент ва Самарқанд шаҳарлари ҳам даъвогарлик қилиши режалаштирилган эди.\nБу ҳақда илк марта 2018 йил сентябрь ойида маълум бўлган, президент Шавкат Мирзиёев мамлакат спорти мутасаддилари ва ҳукумат раҳбарлари билан ўтказилган йиғилишда шу тўғрида топшириқ берганди.\nКейинроқ, 2018 йил декабрь ойида Ўзбекистон президенти парламентга мурожаатида ушбу масалага яна тўхталиб ўтди:\n«Келгусида ёзги Осиё ўйинларидан бирига мезбонлик қилиш бўйича ҳаракатларни бошлашимиз керак. Албатта, бу катта марра. Лекин биз бу маррага қодир эканлигимизни кўрсатсак, тўғри бўлар эди. Биз шунга муносибмиз десак, бу ҳам тўғри. Бу борада 3 ой муддат ичида тегишли чораларни ишлаб чиқилади», – деди президент.\n2019 йил 24 февраль куни ООК президенти Шайх Аҳмад Ал-Фаҳад Ас-Сабоҳ бошчилигида делегация Тошкентга ташриф буюрди. Мартабали меҳмонлар билан икки кун давомида ўтказилган учрашувларда Ўзбекистоннинг 2030 йилги Осиё ўйинлари мезбонлиги учун имкониятлари кўриб чиқилди.\nМузокараларда Миллий олимпия қўмитасининг ўша пайтдаги президенти Умид Аҳмаджонов ООК раҳбарига Ўзбекистон 2030 йилги мусобақани қабул қилиш бўйича ариза йўллаганини маълум қилган эди.\n«Ўйинларни ўтказиш учун бежизга Тошкент ва Самарқанд шаҳарлари танлангани йўқ. Ҳар икки шаҳарда ҳам сайёҳлик имкониятлари юқори. Асосий спорт турлари Тошкент шаҳрида бўлиб ўтади. Самарқандда эса асосан сув спорти турлари, эшкак эшиш бўйича беллашувлар ташкил этилади», дея режалар ҳақида гапирганди Аҳмаджонов.\n2019 йил 14 май куни Ўзбекистонда ёзги Осиё ўйинларини ўтказишни ташкил этиш тўғрисида Ҳукумат қарори қабул қилинди.\nҚарорда ёзги Осиё ўйинларини ўтказишни ташкил этиш учун муносиб инфратузилмани яратишга мўлжалланган чора-тадбирлар дастури ҳамда уни амалга ошириш бўйича ишчи гуруҳи таркиби тасдиқланиб, Миллий олимпия қўмитаси ҳузурида халқаро нуфузли мусобақаларни юқори савияда ўтказиш бўйича жамғарма ташкил этилиши, Тошкент ва Самарқанд шаҳарларида Олимпия шаҳарчалари қурилиши белгилаб берилган эди.\nҲукумат қарори қабул қилинган куннинг эртасига Умид Аҳмаджонов МОҚ президенти лавозимини тарк этди.\nМаълумот ўрнида, Осиё ўйинлари илк маротаба 1951 йил Ҳиндистоннинг Деҳли шаҳрида ўтказилган. Навбатдаги 2022 йилги Осиё ўйинлари Хитойнинг Ханчжоу, 2026 йилги Осиё ўйинлари эса Япониянинг Нагоя шаҳрида ўтказилиши лозим.\n11:00 / 22.05.2020 52776\nЎзбекистонга оид хориждаги маданий бойликларни тадқиқ этиш маркази Маданият вазирлиги тизимига ўтказилади